
ΝΕΑ 
ΑΝΑΤΟΛΗ 


Προλετάριοι όλων των χωρών, 
καταπιεζόμενα έθνη και λαοί ενωθείτε! 



“Από τη στάχτη του 8α 
ξαναγεννηδεί το ΚΚΕ” 

ν. Ζαχαρ,άδης ΟΡΓΑΝΟ ΤΗΣ Κ.Ε ΤΗΣ ΟΡΓΑΝΩΣΗΣ ΓΙΑ ΤΗΝ ΑΝΑΣΥΓΚΡΟΤΗΣΗ ΤΟΥ ΚΚΕ 

ΟΧΙ ΕΤΗ 
ΣΥΝΤΑΓΜΑΤΙΚΗ 
ΑΝΩΜΑΛΙΑ 


Να εκΛεξει τώρα πρωθυπουργό η 
κ.Ο. του ΠΑΣΟΚ σύμφωνα με το 
άρθρο 38 παρ. 2 του Συντάγματος 


Βρισκόμαστε μπροστά στην πιο 
κρίσιμη ίσως στιγμή της σύγ¬ 
χρονης πολιτικής ζωής του τό¬ 
που. Για πρώτη φορά στη σύγ¬ 
χρονη μεταπολιτευτική Ελλάδα 
οι πιο μαύρες και αντιδραστικές 
δυνάμεις της αστικής τάξης προ¬ 
σπαθούν να υφαρπάξουν την πο¬ 
λιτική εξουσία σε ανοιχτή σύ¬ 
γκρουση ακόμα και με κάθε έν¬ 
νοια αστικής-συνταγματικής νο¬ 
μιμότητας. 

Βρισκόμαστε μπροστά σ’ ένα α¬ 
νοιχτό πολιτικό πραξικόπημα, σε 
μια περίοδο ανωμαλίας, σε μια 
περίοδο απειλής για την πολιτι¬ 


κή δημοκρατία και ομαλότητα. 

Σε κάθε τέτοια περίοδο είναι 
βασικό για τους κομμουνιστές 
και το εργατικό κόμμα να ξεχιο- 
ρίσουν με σαφήνεια το φασιστι¬ 
κό από το δημοκρατικό στρατό¬ 
πεδο, να συγκεντρώσουν όλη την 
πάλη τους για τη συντριβή των 
σχεδίων του φασισμού υπερασπι¬ 
ζόμενοι μέχρι το τέλος την αστι- 
κοδημοκρατική νομιμότητα. Κά¬ 
θε άλλη άποψη που βλέπει την 
οξύτητα της ενδοαστικής πάλης 
σαν ένα γεγονός αδιάφορο για 
τις λαϊκές μάζες, μιας και γίνε¬ 
ται στα πλαίσια μιας ενιαίας α¬ 


ντιλαϊκής πολιτικής, δεν κάνει 
τίποτα άλλο παρά να εμποδίζει 
την εργατική τάξη και όλο τον 
λαό να μπει μπροστά στη μάχη 
για την υπεράσπιση της δημο¬ 
κρατίας, ενισχύοντας έτσι τη φα¬ 
σιστική απειλή. 

Ο πρόλογος αυτός είναι ανα¬ 
γκαίος, στο βαθμό που με κέντρο 
τον Περισσό και το τροτσκιστι- 
κό συνοθύλευμα που στοιβάζε¬ 
ται στην αυλή του έχει αναπτυ¬ 
χθεί μια “επαναστατική” φιλο¬ 
λογία για “αστικά παιχνίδια” α¬ 
ποπροσανατολισμού του λαού. 

Έχουμε ξαναγράψει στη Ν.Α. 
πως το βασικό πρόβλημα της 
συνωμοτικής ρωσόδουλης φρά¬ 
ξιας Α. Παπανδρέου-Λαλιώτη 
είναι το γεγονός πως δεν έχουν 
σήμερα ένα διάδοχο αντάξιο του 
πραχτόρικου ρόλου του Α. Πα- 
πανδρέου. Αυτό δεν είναι ένα τυ¬ 
χαίο γεγονός. Είναι αποτέλεσμα 
του υπόγειου και συνωμοτικού 
τρόπου με τον οποίο η κλίκα αυ¬ 
τή έλεγχε το ΠΑΣΟΚ και την 
κυβέρνηση. 

Τα πολιτικά στελέχη όλων των 
τάξεων, ακόμα και της αστικής 
τάξης, δεν μπορούν να αναδει- 
χθούν στο βάθος έξω από την α¬ 
νοιχτή πολιτική δράση μέσα στο 
λαό. Αυτή είναι μια παλιά κα¬ 
τάχτηση του παγκόσμιου δημο¬ 
κρατικού κινήματος, που διαχιο- 
ρίζει τον αστικό κοινοβουλευτι¬ 
σμό από το φεουδαρχικό μεσαί- 
ωνα. 

Ο σοσιαλιμπεριαλισμός, όπως 
κάθε ιμπεριαλισμός, για να εξαρ- 
τήσει μια χοϊρα είναι υποχρεω¬ 
μένος να στηριχθεί εσωτερικά 


στις πιο καθυστερημένες, με¬ 
σαιωνικές πλευρές αυτής της 
χώρας. 

Η κρατική και κομματική φε¬ 
ουδαρχικού τύπου γραφειοκρα¬ 
τία στη χόϊρα είναι εκείνη η πιο 
εκφυλισμένη πλευρά της κοινω¬ 
νίας που πάνω της στηρίχτηκε ο 
ρώσικος ιμπεριαλισμός. 

Αυτός ο κομματικός φεουδαρ- 
χισμός δεν μπορεί να γεννήσει 
αστικά στελέχη που να έχουν 
την ευρύτερη λαϊκή αποδοχή. 
Δεν μπορεί παρά να γεννάει 
κομψευόμενα κομματικά σο- 
σιαλφασιστάκια τύπου Λαλιώτη 
και Τζουμάκα, βαθιά απομονω¬ 
μένα από τις ευρύτερες λαϊκές 
μάζες. 

Αυτός ο ταξικός χαρακτήρας 
της ρωσόδουλης κλίκας, δεμένος 
με το συνωμοτικό τρόπο που η 
κλίκα αυτή κινήθηκε στο προη¬ 
γούμενο διάστημα, καθορίζουν 
την αναγκαιότητα του πρα- 
ξικοπηματισμού στη σημερινή 
της πολιτική κίνηση. 

Το ΠΑΣΟΚ όμως δεν είναι έ¬ 
να κόμμα μόνο της ρωσόδουλης 
κομματικής και κρατικής γρα¬ 
φειοκρατίας. Είναι ένα κόμμα 
που έκφρασε μέσα του το σύγ¬ 
χρονο ρεύμα της ανεξαρτησίας 
των χιορών του τρίτου κόσμου με 
εσωτερικό στήριγμα την κρατι- 
κοκαπιταλιστική ανάπτυξη, 
τμήματα της αστικής τάξης που 
θέλουν τον “εκσυγχρονισμό” της 
χώρας στα πλαίσια της Ευριοπα- 
ϊκής Ένωσης, καθώς και -από 
πολιτική άποψη- το παλιό Κέ¬ 
ντρο. 

Όλα αυτά “τα ΠΑΣΟΚ”, ακρι¬ 


βώς επειδή δεν εκφράζουν τις πιο 
καθυστερημένες μεσαιωνικές 
πλευρές της ελληνικής κοινωνί¬ 
ας, έχουν σήμερα ανοιχτούς 
πολιτικούς εκφραστές με 
σχετική στήριξη στο λαό, εί¬ 
τε αυτός είναι ο Σημίτης είτε ο 
Χαραλαμπόπουλος είτε ο Αρσέ- 
νης. 

Αυτό είναι στο βάθος που 
τους διαχωρίζει από τον πρα- 
ξικοπηματισμό και τους ενώ¬ 
νει στην υπεράσπιση, έστω 
και δειλή, έστω και με ταλα- 
ντεύσεις, του αστικού κοινο¬ 
βουλευτισμού, όπως εκφρά¬ 
ζεται με την απαίτηση για 
την εφαρμογή του άρθρου 3 
παρ. 2 του Συντάγματος. 

Όλη η τέχνη της ριοσόδουλης 
κλίκας, και προσωπικά το ταλέ¬ 
ντο του Α. Παπανδρέου, εκφρά¬ 
στηκε σ’ ένα σημείο: Στο να ε¬ 
μποδίσει την αυτόνομη ανάπτυ¬ 
ξη αυτών των ρευμάτων και να 
ποδηγετήσει τη δράση τους μέ¬ 
σα από το ενιαίο ΠΑΣΟΚ κάτω 
από την ηγεμονία αυτού που 
αποκαλούσε “εθνική στρατηγι¬ 
κή”. 

Στο βάθος ο Α. Παπανδρέου 
χειρίστηκε με αριστοτεχνικό 
τρόπο τη βαθιά αρρώστια της ελ¬ 
ληνικής αστικής τάξης, αυτής 
που πάντα εμπόδισε, παρά τους 
αγώνες του προλεταριάτου, τη 
χώρα να μπει στο δρομο της α¬ 
νάπτυξης των σύγχρονων κρα¬ 
τών: το μεγαλοϊδεάτικο σοβινι¬ 
σμό. 

Μέσα από τη φιλορώσικη αντι- 
συνέχεια στη σελ. 2 


ΓΙΑ ΤΗ ΝΕΑ 
ΧΡΟΝΙΑ 

Αγαπητοί αναγνώστες 

Η συντακτική επιτροπή της Ν.Ανατολής σας εύχεται κα¬ 
λή χρονιά. 

Ασφαλώς δε δίνουμε στην ευχή μας το γνωστό χαρακτή¬ 
ρα της επίκλησης του θεού, της τύχης ή των καλών πνευ¬ 
μάτων, ώστε να πετύχουμε για σας και για τον κόσμο την 
ευτυχία, την ειρήνη και την υγεία. Έχει αποδειχτεί ότι τρι¬ 
σεκατομμύρια τέτοιου είδους προσφωνήσεις που έχουν α¬ 
νταλλαχθεί ανάμεσα σε ανθρώπους, τουλάχιστον τον τε¬ 
λευταίο αιώνα, δεν απέτρεψαν δυο παγκόσμιους πολέμους, 
πελώριες φυσικές καταστροφές και επιδημίες, ενώ δεν πα¬ 
ρατηρήθηκε ποτέ ουσιαστική επίδρασή τους στη μακροζω¬ 
ία. 

Για μας, όπως και για κάθε επαναστάτη, μόνο οι ίδιοι οι 
άνθρωποι μπορούν να σώσουν τον εαυτό τους. Έτσι, μια 
ευχή μπορεί να έχει νόημα μόνο σαν κάλεσμα για απελευ¬ 
θέρωση από την άγνοια, τη δεισιδαιμονία και τους προ- 

συνέχεια στη σελ. 2 






Σελίδα 2 


ΝΕΑ ΑΝΑΤΟΛΗ 


ΚΥΡΙΑΚΗ 7 ΓΕΝΑΡΗ 1996 


ΟΧΙ ΕΤΗ ΣΥΝΤΑΓΜΑΤΙΚΗ ΑΝΩΜΑΛΙΑ 


συνέχεια από τη σελ. 1 

τούρκικη στρατηγική του όξυνε 
το σοβινισμό και εμπόδισε τις α¬ 
ντικειμενικά προοδευτικές πλευ¬ 
ρές της αστικής τάξης να ολο¬ 
κληρώσουν την πολιτική τους 
φυσιογνωμία. 

Το γεγονός αυτό καθορίζει και 
σήμερα την πολιτική πάλη και 
στο βάθος θα κρίνει τα ζητήμα¬ 
τα. 

Γιατί ουσιαστικά στο κέντρο 
της πολιτικής πάλης δεν είναι α¬ 
πλά το ζήτημα ποιο τμήμα της 
αστικής τάξης θα πάρει την κυ¬ 
βερνητική εξουσία. 

Είναι το αν ο λαός και οι δη¬ 
μοκρατικές δυνάμεις αυτής της 
χώρας θα τσακίσουν ή όχι τον 
παπανδρεϊσμό. Αν δηλαδή μα¬ 
ζί με τον Α. Παπανδρέου 
μπαίνουν στον τάφο και τα 
ρωσόδουλα δεσμά του μεσαί- 
ωνα που κράταγαν στην κα¬ 
θυστέρηση κάθε σύγχρονο 
πολιτικό ρεύμα είτε μέσα 
στην αστική τάξη είτε μέσα 
στο λαό. 

ΤΟ ΚΕΝΤΡΙΚΟ ΖΗΤΗΜΑ 

Ολάκερη σήμερα η πάλη ανά¬ 
μεσα στην ανωμαλία και τη δη¬ 
μοκρατία συμπυκνώνεται σε ένα 
ζήτημα: Στην εφαρμογή του 
άρθρου 38 παρ. 2 του Συ¬ 
ντάγματος. Στο άρθρο δηλαδή 
αυτό που επιβάλλει με κάθε σα¬ 


φήνεια την εκλογή πρωθυπουρ¬ 
γού από την Κοινοβουλευτική Ο¬ 
μάδα του ΠΑΣΟΚ. 

Η ρωσόδουλη κλίκα έχει επι¬ 
στρατεύσει όλες τις δυνάμεις της 
για να μην μπει σ’ εφαρμογή το 
άρθρο αυτό, ακριβώς επειδή δεν 
έχει καμιά πιθανότητα λόγω της 
φύσης της, όπως εξηγήσαμε πα¬ 
ραπάνω, να βγάζει δικό της 
άνθρωπο στην πρωθυπουργία. Ε¬ 
κεί ακριβώς έχει διατάξει και τις 
δυνάμεις της: 

Γιατροί με τον Κρεμαστινό έ¬ 
χουν αναλάβει τον απάνθρωπο 
και αντιεπιστημονικό ρόλο να 
“ταριχεύσουν εν ζωή” για μεγά¬ 
λο διάστημα ένα προιθυπουργό 
πτώμα, κρύβοντας πάντα την α¬ 
ληθινή αδυναμία του τώρα ή στο 
μέλλον να ασκήσει τα πρωθυ- 
πουργικά του καθήκοντα. 

Συνταγματολόγοι και γλοισ- 
σομαθείς να ανατρέπουν το άρ¬ 
θρο 38 του Συντάγματος δίνοντας 
στη λέξη "έκλειψη" τη σημασία 
μόνο του φυσικού θανάτου. 

Το Ε.Γ. του ΠΑΣΟΚ να ελέγ¬ 
χει πότε με απειλές τύπου Χυ- 
τήρη και πότε με συμβιβασμούς 
και ύπουλα χτυπήματα την κοι¬ 
νοβουλευτική ομάδα. 

Τον ορθοδοτοξίτη Έβερτ 
στο χτύπημα και στο προβοκά- 
ρισμα της Κ.Ο. 

Και τα τρία μικρά κόμματα- 
τέρατα στη δημιουργία του κα¬ 
τάλληλου πολιτικού κλίματος. 


Ο ορθοδοτοξΐτης Έβερτ για 
άλλη μια φορά αναδείχνεται σε 
χρυσή εφεδρεία της ρωσόδουλης 
κλίκας. 

Με την πρόταση μομφής που ε¬ 
τοιμάζεται να κάνει στη Βουλή 
μπαίνει, και μάλιστα από τους ε¬ 
πικεφαλής, στο μέτωπο ενάντια 
στην Κοινοβουλευτική Ομάδα 
του ΠΑΣΟΚ, που στήνει το Ε.Γ. 
και ο Λαλιώτης. 

Με την πρόταση αυτή εμποδί¬ 
ζει την αυτονόμηση της πάλης 
της Κ.Ο., αναζωπυρώνοντας το 
“αντιδεξιό σύνδρομο” που επέ¬ 
βαλε ο Παπανδρεϊσμός στο ΠΑ¬ 
ΣΟΚ, και υποτάσσει όλο το ΠΑ¬ 
ΣΟΚ στην ελεγχόμενη από το Ε¬ 
κτελεστικό Γραφείο κυβέρνηση. 
Ο Έβερτ καλεί την Κοινοβου¬ 
λευτική Ομάδα του ΠΑΣΟΚ να 
ψηφίσει εμπιστοσύνη στην τω¬ 
ρινή κυβέρνηση της ανωμαλίας, 
δηλαδή σε μια κυβέρνηση δίχως 
πρωθυπουργό. Το σχέδιό του αυ¬ 
τό αποδείχνεται από το ότι δεν 
κάλεσε ποτέ ως τη στιγμή 
αυτή και δεν καλεί την Κ.Ο. 
να εκλέξει πρωθυπουργό. 

Τη στιγμή δηλαδή που η χώρα 
βρίσκεται σε περίοδο πολιτικής 
ανωμαλίας που επέβαλε το συ¬ 
νταγματικό πραξικόπημα του 
Ε.Γ., το κόμμα της “αξιωματικής 
αντιπολίτευσης” όχι μόνο καλύ¬ 
πτει αυτό το γεγονός, αλλά ε¬ 
μποδίζει μέσα από τις γραμμές 
του κάθε φοινή υπεράσπισης της 
συνταγματικής νομιμότητας. 

Έτσι, σ’ αυτή την πολιτικά 
κρίσιμη στιγμή, η Εβερτική Ν.Δ. 
αναδείχνεται σαν ένας παράγο¬ 
ντας αντιδημοκρατίας και πολι¬ 
τικής ανωμαλίας. 

Όμως καμιά τέτοια πολιτική 
δεν μπορεί να περάσει χοιρίς α¬ 
ντιστάσεις, και εδώ είναι χαρα¬ 
κτηριστικές οι δηλώσεις Μητσο- 
τάκη, αλλά και η πάλη του Χα- 
τζηγάκη ενάντια στην κατάθε¬ 
ση της πρότασης μομφής. 

Στο ίδιο πολιτικό κλίμα κινού¬ 
νται και τα τρία μικρά τέρατα- 
κόμματα της ρωσόδουλης πολι¬ 
τικής. 

Το ψευτοΚΚΕ, όπως αναλύου¬ 
με σε ειδικό άρθρο, αναδείχνε- 
ται στο κέντρο της πολιτικής α¬ 
νωμαλίας. 

Ο Σαμαράς με την πρότασή του 
να δώσει τη λύση ο Στεφανόπου- 
λος και ο Συνασπισμός να δώ¬ 
σει τη λύση το συμβούλιο των 
πολιτικών αρχηγών χτυπούν την 
Κοινοβουλευτική Ομάδα, καλύ¬ 
πτουν το συνταγματικό πραξικό¬ 
πημα και αποκαλύπτουν το ρό¬ 
λο τους. 

Όλοι αυτοί οι παράγοντες, που 
έχουν πάρει θέση μάχης ενάντια 
στην Κοινοβουλευτική Ομάδα 
του ΠΑΣΟΚ, ενάντια στην εφαρ¬ 
μογή του Συντάγματος, είναι οι 
παράγοντες που έβαλαν τη χώ¬ 
ρα στην πολιτική ανωμαλία και 
απειλούν τη δημοκρατία. 

Ενάντια σ’ όλους αυτούς η Κ.Ο. 
του ΠΑΣΟΚ μπόρεσε να κρατη¬ 
θεί όρθια και να αναδειχθεί σή¬ 
μερα σαν ο μοναδικός πολιτικός 
δημοκρατικός παράγοντας. Οι 97 
μέχρι τη στιγμή που γράφεται αυ¬ 
τό το άρθρο υπογραφές της Κ.Ο. 


δείχνουν μια πραγματική δημο¬ 
κρατική αντίσταση, που επιβάλ¬ 
λει στη ροισόδουλη κλίκα του 
Ε.Γ. μια ύπουλη “συμβιβαστική” 
ταχτική. 

Όλη αυτή η ύπουλη ταχτική 
φαίνεται καθαρά σε δύο ζητήμα¬ 
τα, τα οποία αναδείχνουν ταυ¬ 
τόχρονα το Ε.Γ. του ΠΑΣΟΚ 
σαν το κέντρο των αντισυ¬ 
νταγματικών συνωμοσιών. 

α) Στην ανακοίνωση του 
Ε.Γ. που έγινε μετά τη συνεδρί¬ 
αση με την Κ.Ο. Συγκεκριμένα, 
ενώ στην παράγραφο 3 αναφέ- 
ρεται ότι «η αρμοδιότητα της 
Κ.Ο. που προβλέπεται από το άρ¬ 
θρο 38 παρ. 2 του Συντάγματος 
για την εκλογή Πρωθυπουργού 
είναι αναμφισβήτητη και συγκε¬ 
κριμένη», αμέσους πιο κάτω γρά¬ 
φεται: «Η απόφαση εφαρμογής 
του άρθρου 3 παρ. 2 του Συντάγ¬ 
ματος δεν είναι μια συνηθισμένη 
και απλή διαδικασία. Για να γί¬ 
νει κάτι τέτοιο δεν αρκεί η βού¬ 
ληση και η απόφαση της πλειο- 
ψηφίας -ακόμη και τηςμεγάλης- 
της κοινοβουλευτικής ομάδας. 
Πρέπει γύρω από τη συνδρομή 
των προϋποθέσεων που απαιτεί 
το Σύνταγμα να έχει διαμορφω¬ 
θεί ευρύτατη συναίνεση, κοινή 
πεποίθηση των βουλευτών του 
ΠΑΣΟΚ». 

Αυτή η παράγραφος ουσιαστι¬ 
κά ανατρέπει την προηγούμενη. 
Και όχι μόνο αυτό. Αποτελεί 
μια ανοιχτή αντισυνταγματι¬ 
κή εκτροπή. 

Γιατί έρχεται να βάλει όρους 
για την εφαρμογή του Συντάγ¬ 
ματος έξω από το ίδιο το Σύ¬ 
νταγμα, και μάλιστα τέτοιους 
που μόνο αυτό μπορεί να καθο¬ 
ρίσει. Δηλαδή την “ευρύτατη συ¬ 
ναίνεση” και την “κοινή πεποί¬ 
θηση”. 

Πώς λοιπόν θα επιτευχθεί αυ¬ 
τή η “συναίνεση” και η “πεποί¬ 
θηση”; 

β) Το ερόπημα αναλαμβάνει να 
απαντήσει την επόμενη μέρα ο 
αρχισυνοιμότης του Εκτελεστι¬ 
κού Λαλιόπης με την παρακά¬ 
τω δήλωση: «Πρέπει το ΠΑΣΟΚ 
να αναλάβει πρωτοβουλίες να 
δοθούν λύσεις. Ακριβώς γι’ αυ¬ 
τό το λόγο πιστεύουμε ότι η ορι¬ 
στικοποίηση της συνεδρίασης 
χρονικά στις 20 Ιανουάριου και 
η συσχέτιση αυτής της συνόδου 
της ΚΕ. με τη δρομολόγηση ορι¬ 
στικών λύσεων στο πολιτικό 
πρόβλημα που έχει προκόψει δεί¬ 
χνει τη θέλησή μας να ξεπερα- 
στεί αυτό το πρόβλημα. Είναι σα¬ 
φές ότι αυτό το χρονικό διά¬ 
στημα που μεσολαβεί από τώρα 
μέχρι τις 20 Ιανουάριου ή μέχρι 
την ημερομηνία σύγκλησης της 
Κ.Ο. είναι ένα κρίσιμο χρονικό 
διάστημα, που δεν πρέπει να πε¬ 
ράσει χωρίς πρωτοβουλίες, χω¬ 
ρίς τον αναγκαίο διάλογο στε¬ 
λεχών της κυβερνήσεως και του 
ΠΑΣΟΚ με τον πρωθυπουργό» 
(.Ελευθεροτυπία , 5 Γενάρη). 

Σ’ αυτή τη δήλωση του Λαλιώ- 
τη φαίνεται ολοκάθαρα το σχέ¬ 
διο της ροισόδουλης κλίκας. Η 
“μεγάλη συναίνεση” και η “κοι¬ 
νή πεποίθηση” μπορούν να εξα¬ 


σφαλιστούν μόνο όταν μιλήσει ο 
Παπανδρέου! Αυτό λέει ο Λα¬ 
λιώτης όταν μιλάει για διάλογο 
με τον προιθυπουργό είτε πριν τις 
20 Γενάρη είτε μετά, και πάντα 
πριν τη σύγκληση της Κοινοβου¬ 
λευτικής Ομάδας. Δηλαδή δε θα 
συγκληθεί η Κ.Ο. πριν μιλήσει ο 
Παπανδρέου! 

Και βέβαια μόνο αν ο ίδιος πα¬ 
ραιτηθεί εξασφαλίζεται η “πε¬ 
ποίθηση” και η “συναίνεση”, α¬ 
κριβούς γιατί τότε φεύγει από τη 
μέση η στημένη διχογνωμία της 
λέξης “έκλειψη”! Όσο λοιπόν ο 
Παπανδρέου δε μιλάει ή, αν μι¬ 
λήσει, δεν πει τη λέξη "παραι¬ 
τούμαι”, συνεδρίαση της Κ.Ο. για 
εκλογή νέου πρωθυπουργού δεν 
υπάρχει για το Λαλιώτη και το 
Ε.Γ. 

Από εκεί και πέρα, διατηρώ¬ 
ντας τον Παπανδρέου όχι μόνο 
σε “ταρίχευση εν ζωή”, αλλά σε 
“ταρίχευση εν πάγω”, είναι ικα¬ 
νοί να στήσουν στα γρήγορα έ¬ 
να συνέδριο και να επιβάλουν 
πραξικοπηματικά ένα δικό τους 
πρωθυπουργό. 

Ο λαός και κάθε δημοκρατική 
δύναμη στη χώρα δεν μπορούν 
να μην αντισταθούν σε μια τέ¬ 
τοια ωμή εξέλιξη. 

Κεντρικό ζήτημα για τη δη¬ 
μοκρατία γίνεται σήμερα η υ¬ 
περάσπιση και εφαρμογή του 
άρθρου 38 του Συντάγματος. 

Γύροι απ’ αυτό πρέπει να στη¬ 
θεί το πιο πλατύ δημοκρατικό 
μέτωπο, που θα μπει φραγμός σε 
κάθε ανοιμαλία, σε κάθε φασι¬ 
στική βία και απειλή. 

Η κοινοβουλευτική ομάδα του 
ΠΑΣΟΚ βρίσκεται σήμερα στο 
κέντρο αυτής της πάλης και πρέ¬ 
πει να συνεχίσει, ξεπερνώντας ε¬ 
σωτερικές αντιθέσεις που τις έ¬ 
χει επιβάλει ο παπανδρεϊσμός, να 
δίνει τη μάχη με την πιο μεγάλη 
αποφασιστικότητα για την υπε¬ 
ράσπιση της δημοκρατίας. Όπως 
είναι καθήκον κάθε δημοκράτη 
να σταθεί στο ύψος των περιστά¬ 
σεων. 

Η σύγκρουση είναι βαθιά και 
οι εξελίξεις που έρχονται θα εί¬ 
ναι ραγδαίες. Στο βάθος, απ’ αυ¬ 
τή την πάλη θα κριθεί αν η χώ¬ 
ρα θα τραβήξει μπροστά ή θα κυ¬ 
λιστεί ακόμα πιο βαθιά στο βούρ¬ 
κο του σοσιαλφασιστικού μεσαί- 
ωνα. 

Τον πρώτο λόγο δεν μπορεί 
παρά να τον έχει ο λαός και οι 
συνεπείς δημοκρατικές δυνάμεις. 


ΝΕΑ ΑΝΑΤΟΛΗ 

15θήμερη εφημερίδα 
της ΟΑΚΚΕ 
Υπεύθυνος σύμφωνα 
με το νόμο 

Κώστας Λιακόπουλος 
Χαλκοκονδύλη 35 
5ος όροφος 
Τ.Κ. 104 32 Αθήνα 
Τηλ. 5241058 
Ετήσια συνδρομή: 3.600 

Εξαμηνιαία: 1.800 


ΓΙΑ ΤΗ ΝΕΑ 
ΧΡΟΝΙΑ 

συνέχεια από τη σελ. 1 

στάτες κάθε είδους, δηλαδή σαν κάλεσμα για ταξική πά¬ 
λη. Αλλά επειδή πολλοί παλιάνθρωποι θα μπορούσαν να 
κάνουν μια τόσο γενικόλογη ευχή καλυπτόμενοι πίσω από 
τη σχεδόν γενική παραδοχή της αλήθειας της ταξικής πά¬ 
λης, χρειάζεται να προσδιορίσουμε λίγο ακριβέστερα τη 
μορφή που παίρνει ο κύριος στόχος αυτής της πάλης για 
το λαό. 

Σας ευχόμαστε λοιπόν να φροντίσετε να βρεθείτε στην 
καλύτερη δυνατή φόρμα, σωματική και ψυχική, για να πο¬ 
λεμήσετε μέ όλη σας τη δύναμη τον ψεύτικο αριστερό και 
τον κάλπικο κομμουνιστή, το γραφειοκράτη που υπερασπί¬ 
ζει τη φτωχολογιά, τον πατριώτη που θέλει να παραδώσει 
τη χώρα και όλο τον κόσμο στο νέο φασισμό, το χιτλερικό 
αντιιμπεριαλιστή και τον αντικαπιταλιστή του μεσαίωνα. 

Ένας τέτοιος πόλεμος θα σας δώσει υγεία και ευεξία 
όπως ένα γρήγορο περπάτημα μέσα στο κρύο αεράκι ή ό¬ 
πως το ανέβασμα σε μια ψηλή κορφή. Γιατί, όπως έχουμε 
ξαναπεί, το μεγαλύτερο βάσανο του ανθρώπου είναι η τα- 
λάντευση και το τέλμα που προκαλούν το ψέμα και οι ψεύ¬ 
τες. 

Αν λοιπόν αναλογιστεί κανείς ότι οι σύγχρονοι ψεύτες 
διαθέτουν πυρηνικές κεφαλές, μπορεί να νιώσει πόσο ζω¬ 
ογόνα για όλο τον πλανήτη θα είναι η αποκάλυψή τους. 
Οδυνηρή αλλά ζωογόνα. 

Είναι σαν το συνταγματικό πραξικόπημα με το οποίο οι 
απατεώνες ξεκινάνε το νέο χρόνο. Οδυνηρό, αλλά ζωογό¬ 
νο. 

Ένας ολόκληρος κόσμος θα αρχίσει να βγαίνει από τη 
νάρκη του ακριβώς τη στιγμή που αχνοφαίνεται ο φασι¬ 
σμός. 

Η νέα χρονιά θα 4 χει πολλή δουλειά για τους επαναστά¬ 
τες, πιο πολλά καθήκοντα για την ΟΑΚΚΕ. 

Σταθείτε στο πλευρό της. 

Ενισχύστε την οικονομικά. 

Οργανωθείτε στις γραμμές της. 

Κάπως έτσι βλέπουμε, αγαπητοί μας αναγνώστες, το ζή¬ 
τημα του ευτυχισμένου 1996. 

Αθήνα, 10.1.1996 

ΝΕΑ ΑΝΑΤΟΛΗ 


Σελίδα 3 


το ψευτοκκε κέντρο της 
ποΑιτικής ανωμαλίας 


Δεν πρόλαβε το Ε.Γ. του ΠΑ- 
ΣΟΚ να μιλήσει για “ύπαρξη πο¬ 
λιτικού προβλήματος” εξαιτίας 
της αδυναμίας του Παπανδρέου 
να ασκήσει τα καθήκοντα του 
Πρωθυπουργού, και το ψευτοΚΚΕ 
με την παρακάτω δήλωση της Πα- 
παρήγα έτρεξε να ευθυγραμμιστεί 
μαζί του: «Τελείωσε η περίοδος 
εκείνη που κατά κάποιο τρόπο εί¬ 
χαμε μια μικρή ανοχή και μια κα¬ 
τανόηση βλέποντας το ζήτημα της 
υγείας», είπε η “Γ.Γ.” ομολογώ¬ 
ντας ουσιαστικά την “ανοχή” της 
στη ρωσόδουλη φράξια του Εκτε¬ 
λεστικού. 

Όμως το ψευτοΚΚΕ δε σταμα¬ 
τάει εδώ. Με ταυτόχρονη ανακοί¬ 
νωση του Πολιτικού του Γραφεί¬ 
ου, που δημοσιεύτηκε πρωτοσέλι¬ 


δα στο Ριζοσπάστη στις 4 του Γε¬ 
νάρη, συνεχίζει την ίδια πολιτική 
στήριξης στη σημερινή νέα φάση. 

Για το κόμμα αυτό, το μοναδικό 
πολιτικό πρόβλημα που υπάρχει 
για τη χώρα είναι το γεγονός ότι 
η κυβέρνηση του ΠΑΣΟΚ συνε¬ 
χίζει να « εκμεταλλεύεται απαρά¬ 
δεχτα και με πολύπλευρο τρόπο 
τη βαρύτατη ασθένεια του Πρω¬ 
θυπουργού, με στόχο την ανάπτυ¬ 
ξη μιας ευρείας κλίμακας επιχεί¬ 
ρησης αποπροσανατολισμού από 
τα κρίσιμα προβλήματα, τη δη¬ 
μιουργία προϋποθέσεων αναστο¬ 
λής λαϊκών κινητοποιήσεων που 
ωριμάζουν» (ανακοίνωση Π.Γ.). 

Κάτω απ’ αυτή την τοποθέτηση 
του ψευτοΚΚΕ καλύπτεται, και 
μάλιστα με τον πιο ...ταξικό τρό¬ 


πο, το καθεστώς της πολιτικής α¬ 
νωμαλίας που η ρωσόδουλη φρά¬ 
ξια του Λαλιώτη έχει επιβάλει 
στη χώρα. Όλα γι’ αυτό το κόμ¬ 
μα γίνονται για τον αποπροσανα¬ 
τολισμό! Οι συνωμοσίες της κλί¬ 
κας στο Ωνάσειο, η “ταρίχευση” 
του Παπανδρέου, τα συνταγματι¬ 
κά πραξικοπήματα, η όξυνση της 
σύγκρουσης μέσα στο ΠΑΣΟΚ, ό¬ 
λα αυτά γίνονται λοιπόν για τον 
αποπροσανατολισμό και την “α¬ 
ναστολή των λαϊκών αγώνων”. 

Τώρα, ποιων λαϊκών αγώνων; 
Αυτό ούτε οι τροτσκιστές και τα 
διάφορα λεγάμενα “μ-λ” δε θα 
μπορούσαν να το απαντήσουν. 

Το ψευτοΚΚΕ όμως δεν κάνει 
μόνο πολιτική κάλυψης. Επεμβαί¬ 
νει ενεργά στην πολιτική όξυνση 


δίνοντας το ίδιο τη γραμμή του 
συνταγματικού πραξικοπήματος 
και της πολιτικής ανωμαλίας. 

«Η κυβέρνηση και η ηγεσία του 
ΠΑΣΟΚ πρέπει να προχωρήσουν 
στο ξεκαθάρισμα της εκκρεμότη¬ 
τας, ξεκινώντας άμεσα τη διαδι¬ 
κασία αντικατάστασης του πρω¬ 
θυπουργού με δεδομένη την πέρα 
από κάθε αμφισβήτηση αδυναμία 
του Α. Παπανδρέου να ασκήσει 
πλέον τα καθήκοντά του», συνε¬ 
χίζει η ανακοίνωση του Πολιτι¬ 
κού Γραφείου. 

Διαβάζοντας προσεκτικά το πα¬ 
ραπάνω απόσπασμα, θα διαπιστώ¬ 
σει ο καθένας πως το ψευτοΚΚΕ 
μιλάει για την “εκκρεμότητα” 
της “αντικατάστασης του πρω¬ 
θυπουργού από την κυβέρνη¬ 
ση και την ηγεσία του ΠΑ¬ 
ΣΟΚ”. 

Δεν υπάρχει δηλαδή για το κόμ¬ 
μα του Περισσού θέμα εφαρμογής 
του Συντάγματος για την εκλο¬ 
γή και όχι την αντικατάσταση 


νέου πρωθυπουργού από την κοι¬ 
νοβουλευτική ομάδα του ΠΑΣΟΚ. 
Το θέμα για το ψευτοΚΚΕ είναι 
θέμα κυβέρνησης και ηγεσίας 
του ΠΑΣΟΚ, δηλαδή η αντικα¬ 
τάσταση του Παπανδρέου μέσα α¬ 
πό την κυβέρνηση με τον πρώτο 
στην τάξη υπουργό Τσοχατζόπου- 
λο ή με αυτόν που θα αποφασίσει 
η ηγεσία του ΠΑΣΟΚ, δηλαδή η 
Κ.Ε. και το Συνέδριο. 

Έχουμε λοιπόν να κάνουμε με 
την πιο ανοιχτή ίσως και μοναδι¬ 
κή σήμερα τοποθέτηση-κάλεσμα 
για παραβίαση του Συντάγματος 
προς όφελος της ρωσόδουλης κλί¬ 
κας του Εκτελεστικού Γραφείου 
του ΠΑΣΟΚ. Μια ανοιχτή προ¬ 
τροπή στη συνέχιση της πολιτι¬ 
κής ανωμαλίας και στην ολοκλή¬ 
ρωση του συνταγματικού πραξι¬ 
κοπήματος. Με την τοποθέτηση 
του αυτή για άλλη μια φορά το 
ψευτοΚΚΕ βρίσκεται στο κέντρο 
της ξενόδουλης, ρωσόδουλης 
γραμμής. 


Ο Αρσένης δίνει πισωπϋατη 
μαχαιριά ατην Κ. Ο. του ΠΑΣΟΚ 


Γράφουμε στο κύριο άρθρο για 
τις πολιτικές εξελίξεις ότι χωρίς 
μια βαθιά ενότητα ενάντια στον 
“Παπανδρεϊσμό” δύσκολα η ΚΌ. 
του ΠΑΣΟΚ θα μπορέσει να ανα¬ 
κόψει το συνταγματικό πραξικό¬ 
πημα και την πολιτική ανωμαλία 
που έχει φέρει στη χώρα η ρω¬ 
σόδουλη κλίκα του Εκτελεστικού. 
Την εκτίμηση αυτή φαίνεται να 
επιβεβαιώνει η στάση της ομάδας 
Αρσένη. 

Την ώρα που η ΚΌ. του ΠΑ¬ 
ΣΟΚ έδινε τη μάχη για τη συλ¬ 
λογή υπογραφών και ενώ ήδη εί¬ 
χαν υπογράψει φιλοαρσενικοί, ο 
Αρσένης, χωρίς να υπογράψει ο 
ίδιος, φάνηκε ξαφνικά στις τηλε¬ 
οράσεις να βγαίνει από το Ωνά- 
σειο και να δηλώνει πως ο 
Παπανδρέου είναι μια χαρά. Την 
ίδια στιγμή που το ιατρικό ανα¬ 
κοινωθέν μιλούσε για “σταθερο¬ 
ποίηση” της κακής κατάστασης 
της υγείας του, ο Αρσένης δηλώ¬ 
νει πως περπάτησε μαζί του, και 
μάλιστα συζήτησε για ένα τέταρ¬ 
το τις εξελίξεις στο ...Βοσνιακό. 
Μια στροφή που φάνηκε τόσο με 
το αρνητικό περιεχόμενο της ε¬ 
πιστολής του φιλοαρσενικού Κου- 
ρή στην ΚΌ. όσο και με τη νέα 
απόφαση του Ε.Γ. και τη δήλωση 
του Σκανδαλίδη ότι η Κ.Ε. θα κρί¬ 
νει το αν και πώς θα αντικατα- 
σταθεί ο πρωθυπουργός. 

Η εξέλιξη αυτή αποκτά μια τε¬ 
ράστια πολιτική σημασία μιας και 
αλλάζει δραματικά τους συσχετι¬ 
σμούς υπέρ των δυνάμεων της α¬ 
νωμαλίας. Γιατί ο Αρσένης δίνει 
στους συνωμότες αυτό που δεν εί¬ 
χαν: το Στρατό! Ο ακραίος αντι- 
τούρκικος σοβινισμός αυτής της 
ομάδας λειτούργησε για άλλη μια 
φορά σαν το ατσάλινο προστατευ¬ 
τικό δίχτυ των ρωσόδουλων συ- 
νομοτών απέναντι στις δυνάμεις 
της δημοκρατίας και ετοιμάζεται 
να γίνει το δόρυ για την επιβολή 
των πιο ακραίων σοσιαλφασιστι- 


κών σχεδίων της κλίκας του Ε¬ 
κτελεστικού. Τώρα η κλίκα αυτή 
έχει όλες τις δυνατότητες να πε¬ 
ράσει σε ολομέτωπη επίθεση στην 
κοινοβουλευτική ομάδα, και αυ¬ 
τό εκφράζεται στην τελευταία α- 

τάρϋοη του εκτελεστι κού: η κ.ε. 
θα αποφασίσει για τα πάντα 
και καμιά κοινοβουλευτική ο¬ 
μάδα δεν μπορεί να συνεδριά¬ 
σει πριν τις αποφάσεις της. 
Αυτή είναι η ουσία της απόφα¬ 
σης, ενώ ταυτόχρονα ο Βενιζέλος, 
παίζοντας επίσης από καιροσκο¬ 
πισμό το ρώσικο παιχνίδι, βρίσκει 
σα ...συνταγματολόγος τη μέθοδο 
να βγάλει “παράνομη” κάθε από¬ 
φαση της ΚΌ. που δε συμπληρώ¬ 
νει την απόλυτη πλειοψηφία της 
Βουλής και όχι του ίδιου του ορ¬ 
γάνου! 

Από την άλλη πλευρά, ο Γ. Πα¬ 
πανδρέου, χρησιμοποιώντας την 
...κληρονομική του ιδιότητα σα 
γιου του πρωθυπουργού, αναλαμ¬ 
βάνει με την πλήρη υποστήριξη 
του Εκτελεστικού να είναι αυτός 
που θα μεταφέρει τη γνώμη του 
πατέρα του για τις πολιτικές ε¬ 
ξελίξεις, δηλαδή τη μη παραίτησή 
του. 

Απέναντι σ’ αυτή την επίθεση 
η Κοινοβουλευτική Ομάδα δεν 
μπορεί να σταθεί με ενιαίο και α¬ 
ποφασιστικό τρόπο. Το χτύπημα 
που της έδωσε ο Αρσένης αντα¬ 
νακλάται με τον πιο γλαφυρό τρό¬ 
πο στην τελευταία δήλωση του 
Μπέη: «Ο αριθμός των 94 βουλευ¬ 
τών που ζητούν τη σύγκληση της 
Κ.Ο. πριν την Κ.Ε. είναι τόσο μι¬ 
κρός, που δεν κάνει δυνατή μια 
τέτοια σύγκληση’\ Η δήλωση ση¬ 
μαίνει την τουλάχιστον προσωρι¬ 
νή υποταγή στη σοσιαλφασιστι- 
κή κλίκα του Εκτελεστικού. 

Ο Αρσένης έκανε αρκετά καλά 
την δουλειά του. Ίσως πιστεύει 
πως ανταμοιβή γι’ αυτό του το ρό¬ 
λο θα είναι η θέση του πρωθυπουρ¬ 
γού. 


Όμως τα πράγματα δεν είναι έ¬ 
τσι! 

Η ρωσόδουλη κλίκα θέλει το 
στρατό για να προχωρήσει πανί¬ 
σχυρη στο πολιτικό της πραξικό¬ 
πημα, για να συντρίψει κάθε πλευ¬ 
ρά της αστικής τάξης που αμφι¬ 
σβητεί το διεθνή στρατηγικό προ¬ 
σανατολισμό της. Τέτοια είναι η 
φιλοευρωπαϊκή τάση της ομάδας 
Σημίτη, ενάντια στην οποία στρέ¬ 
φει τα κύρια πυρά της η κλίκα του 
Εκτελεστικού. 

Για να το πετύχει αυτό συγκέ¬ 
ντρωσε όλη την ταχτική της στο 
σπάσιμο του διαγραφόμενου με¬ 
τώπου Σημίτη-Αρσένη, του μόνου 
μετώπου που στις σημερινές συν¬ 
θήκες θα μπορούσε να βάλει φραγ¬ 
μό στα συνωμοτικά της σχέδια. 

Όμως η κλίκα του Εκτελεστι¬ 
κού δεν έχει καμιά σχέση στρα¬ 
τηγικής ενότητας με το σοβινι¬ 
σμό. Είναι μια ξενόδουλη κλίκα 
υποταγμένη στα αφεντικά της, 
που η έδρα τους βρίσκεται στη 
Μόσχα. Όταν η κλίκα αυτή πά¬ 
ρει το στρατό στα χέρια της, το 
φουσκωμένο παγώνι που λέγεται 
Αρσένης όχι μόνο θα ξεφουσκώ¬ 
σει, αλλά δε θα του αφήσουν ούτε 
ένα πούπουλο επάνω του! Αυτή 
είναι η μοίρα όλων των σοβινι- 
στάκων ανά τον κόσμο, που νόμι¬ 
ζαν ότι θα βάλουν τον ιμπεριαλι¬ 
σμό να δουλέψει για δικό τους ό¬ 
φελος. Αυτό θα το νιώσει αργά ή 
γρήγορα και ο ίδιος ο Αρσένης. 

Όμως τα γεγονότα έχουν πά¬ 
ντα και μια αντίθετη πλευρά. Η 
ωμότητα και η βία έχουν την ο¬ 
μορφιά να τσακίζουν τις αυταπά¬ 
τες και να αποκαλύπτουν γυμνή 
την πραγματικότητα: Χωρίς τη 
συντριβή του μεγαλοϊδεάτικου 
σοβινισμού κανένα κομμάτι της α¬ 
στικής τάξης δεν μπορεί να πε¬ 
ράσει στο δημοκρατικό μέτωπο. 
Και αυτό είναι βασικά κεντρικό 
δημοκρατικό καθήκον του οργα¬ 
νωμένου προλεταριάτου και ευ¬ 


ρύτερα του λαού. 

Εκεί πρέπει να στηριχθεί κάθε 
δημοκρατική πλευρά της αστικής 
τάξης για να βρει τη δύναμη της 
αντίστασης μέχρι το τέλος στη 
σοσιαλφασιστική εκτροπή. Οι 94 
βουλευτές που ύψωσαν το α¬ 
νάστημά τους σε κάθε είδους 
πίεση, ανεξάρτητα και από αυ¬ 
τήν ακόμα τη συνείδησή τους 
βρέθηκαν στην πρώτη γραμμή 
του αγώνα για τη δημοκρατία 
και απόχτησαν μια βαθιά εχτί- 
μηση μέσα στο λαό. 

Ταυτόχρονα αποτελούν ένα με¬ 
γάλο πολιτικό παράγοντα που ε¬ 
πιδρά και μέσα στα άλλα κόμμα¬ 
τα, ιδιαίτερα μέσα στο κόμμα της 
Ν.Δ., διευκολύνοντας την αντι-Ε- 
βερτική πάλη. Οι δηλώσεις του 
Μητσοτάκη, οι δηλώσεις του 
Ράλλη, η αντίθεση των Βαρβι- 
τσιώτη-Κούβελα-Χατζηγάκη- 
Σουφλιά και άλλων στην πρότα¬ 
ση μομφής του Έβερτ δείχνουν 
αυτές τις επιδράσεις. 

Όμως και εδώ πρέπει να δια¬ 
λυθεί κάθε αυταπάτη. Σε μια χώ¬ 
ρα που για χρόνια ολόκληρα κυ¬ 
ριαρχήθηκε από τον “Παπανδρε- 
ϊσμό”, που ο σοσιαλιμπεριαλισμός 
κράταγε μέσα από όλους τους πο¬ 
λιτικούς συσχετισμούς της αστι¬ 
κής τάξης την “εθνική στρατηγι¬ 
κή”, είναι αδύνατο μια μόλις δια- 
γραφόμενη δημοκρατική αντίστα¬ 
ση να κατακτήσει γρήγορα και εύ¬ 
κολα την πολιτική εξουσία. Αυτό 
όμως που μπορεί να γίνει και θα 
αποτελεί μια αρκετά θετική εξέ¬ 
λιξη θα είναι η αυτονόμηση τέ¬ 
τοιων πλευρών της αστικής τά¬ 
ξης, που για χρόνια ολόκληρα 
συνθλίφτηκαν πολιτικά και οργα¬ 
νωτικά από τον “Παπανδρεϊσμό”. 
Μια τέτοια αυτονόμηση προϋπο¬ 
θέτει την πιο σκληρή και αποφα¬ 
σιστική πάλη με όλες τις πλευ¬ 
ρές της αντίδρασης. 


Απευθείας 
σύνδεση 
με την 
κόλαση... 

Ζωντανή σύνδεση με την κό¬ 
λαση φαίνεται πως έχει εξασφα¬ 
λίσει ο δημοσιογράφος του Ελεύ¬ 
θερου Τύπου, ο οποίος αναφέρε- 
ται σε άρθρο του στις 28/12 στην 
αυτοκτονία του 20χρονου φαντά¬ 
ρου Θ. Μακρυσιγκούνα στη σκο¬ 
πιά του. 

Δεν εξηγείται αλλιώς το εξής 
κατάπτυστο που γράφει: 
«..Σπρωγμένος από τον ίδιο τον 
Εωσφόρο έδωσε τέλος στη ζωή 
του και του παρέδωσε την ψυχή 
του, αναφέρουν πληροφορί¬ 
ες...». 

Δεν έχουμε καμιά διάθεση να 
κάνουμε χιούμορ μ’ ένα τέτοιο 
τραγικό γεγονός, όμως αυτό το 
«αναφέρουν πληροφορίες» πώς 
μπορεί κανείς να το σχολιάσει; 

Να λοιπόν που και οι αυτοκτο¬ 
νίες στο στρατό βρήκαν την εξή¬ 
γησή τους. 

Έργο του διαβόλου ενάντια 
στην πατρίδα. Αν οι σώφρονες 
και προοδευτικοί άνθρωποι νομί¬ 
ζουν πως βλέπουν εφιάλτη, δε 
ζουν παρά την πραγματικότητα 
του σκοταδισμού, του μεσαιωνι¬ 
σμού και του κυνηγιού και καψί¬ 
ματος μαγισσών (ξυλοδαρμός Ρο¬ 
τόντας, διώξεις ΚΕΦΕ και λοι¬ 
πών ομάδων) που επιβάλλει ο 
θρησκευτικός φανατισμός. 

Και δεν είναι τυχαίο που στην 
ίδια εφημερίδα, σε διπλανό άρθρο 
του ίδιου δημοσιογράφου που έ¬ 
χει τίτλο “Έξαρση του σατανι- 
σμού λόγω γιορτής του Ήλιου” 
και αναφέρεται στους τελευταί¬ 
ους εμπρησμούς στις εκκλησίες, 
γράφει: «...Αεν αποκλείεται ωστό¬ 
σο αυτές τις μέρες να συμβούν και 
άλλα παρόμοια γεγονότα...». 

Να λοιπόν και οι προφητείες!! 




Σελίδα 4 


ΝΕΑ ΑΝΑΤΟΛΗ 


ΚΥΡΙΑΚΗ 7 ΓΕΝΑΡΗ 1996 


Εκλογές στην Τουρκία 
Ο ΙΣΛΑΜΟΦΑΣΙΣΜΟΣ ΠΡΟ ΤΩΝ ΟΥΡΩΝ 


Στις 26 του Δεκέμβρη έγιναν 
στην Τουρκία βουλευτικές εκλο¬ 
γές και, όπως ήταν αναμενόμε¬ 
νο, πρώτο κόμμα αναδείχθηκε το 
ισλαμιστικό “Κόμμα Ευημερίας” 
του Νετζμεντίν Ερμπακάν με πο¬ 
σοστό 21,34% και 158 έδρες στη 
βουλή. Δεύτερο σε ψήφους κόμ¬ 
μα αναδείχθηκε το “Κόμμα της 
Μητέρας Πατρίδας” του Μεσούτ 
Γιλμάζ με 19,66% και 132 έδρες, 
τρίτο σε απόσταση αναπνοής το 
“Κόμμα του Ορθού Δρόμου” της 
Τανσού Τσιλέρ με 19,20% και 135 
έδρες, τέταρτο το “Κόμμα Δη¬ 
μοκρατικής Αριστερός” του 
Μπουλέντ Ετζεβίτ με 14,65% και 
75 έδρες και πέμπτο το “Ρεπου- 
μπλικανικό Λαϊκό Κόμμα” του 
Ντενίζ Μπαϊκάλ με 10,71% και 
50 έδρες. Δύο άλλα κόμματα, το 
“Κόμμα Εθνικιστικής Δράσης” 
του φασίστα Αλπαρσλάν Τουρ- 
κές και το “Κόμμα Λαϊκής Δη¬ 
μοκρατίας” (μετωπικό σχήμα 
των κούρδων φασιστών και της 
“κομμουνιστικής αριστερός”) 
πήραν 8,18% και 4,18% αντίστοι¬ 
χα και, με βάση τον εκλογικό νό¬ 
μο που προβλέπει ελάχιστο όριο 
10% για δικαίωμα στην κατανο¬ 
μή των εδρόίν, δεν πήραν καμιά 
έδρα στη νέα βουλή. 

Η ΑΝΟΔΟΣ ΤΟΥ 
ΕΡΜΠΑΚΑΝ 

Η κύρια αιτία της ανόδου (πά¬ 
ντως δεν ήταν και τόση όση α- 
ναμενόταν από τους ίδιους) των 
ισλαμιστών του Ερμπακάν βρί¬ 
σκεται στην κακή οικονομική 
κατάσταση της Τουρκίας και 
στην αδυναμία των κλασικών 
πολιτικών δυνάμεων της κε¬ 
ντροδεξιάς να αντιμετωπίσουν 
ανεργία, πληθωρισμό, εξαθλίωση 
και φτώχεια. Μια δεύτερη, αλλά 
όχι και ευκαταφρόνητη αιτία, εί¬ 
ναι και η μακρόχρονη διάσπαση 
των αστικών πολιτικών δυνάμε¬ 
ων: Εδώ και δώδεκα ολόκληρα 
χρόνια ο αστικός πολιτικός κό¬ 
σμος της Τουρκίας δεν μπορεί να 
ενωθεί για να αντιμετωπίσει τα 
οξυμμένα οικονομικά και πολι¬ 
τικά προβλήματα της χόίρας. Κι 
όχι μόνο αυτό, αλλά ακόμα και 
μετά τις εκλογές, που κανονικά 
θα έπρεπε να συνασπιστούν για 
την αντιμετώπιση της ισλαμικής 
απειλής, το χάσμα ανάμεσά τους 
μεγαλώνει αντί να μικραίνει. 

Όπως αναφέρει χαρακτηριστι¬ 
κά η Ελευθεροτυπία (31/12), «αυ¬ 
τός ο “Χομεϊνί με την εμπριμέ 
γραβάτα ” πέτυχε απόλυτα να εκ¬ 
μεταλλευτεί στο έπακρο τη λαϊ¬ 
κή οργή από την απουσία κοι¬ 
νωνικής πολιτικής, την ανεργία 
(20%), τον πληθωρισμό (90%), τα 
ασφυκτικά μέτρα λιτότητας και 
τη διαφθορά στους κόλπους της 
κυβέρνησης Τσιλέρ. Με εκπλη¬ 
κτική οργάνωση, πόρτα-πόρτα, 
οι εθελοντές του “Ρεφά” όργω¬ 
ναν τους μαχαλάδες κι έδιναν 
ψωμί, κάρβουνο, ρούχα και φάρ¬ 
μακα στους εξαθλιωμένους των 
“ζεοεΤοηάη” (Καλυβιών κτισμέ¬ 
νων κρυφά τη νύχτα)». Με μια 
τέτοια συμπεριφορά το “Ρεφά” 
λειτούργησε περίπου ως κοινω¬ 


νική αντιπολίτευση. Πέρα όμως 
απ’ αυτά, το κόμμα του Ερμπα¬ 
κάν, σύμφωνα τουλάχιστον με 
την ίδια εφημερίδα (23/12), « εκ¬ 
φράζει και αντιπροσωπεύει 
συγκεκριμένα οικονομικά 
συμφέροντα. Πρόκειται για τα 
διαμορφωμένα στη Μικρασία ε¬ 
πιχειρηματικά συμφέροντα που 
βρίσκονται σε ανταγωνιστική 
θέση προς το μεγάλο κεφά¬ 
λαιο της Κων\πολης και από 
πλευράς γεωγραφίας και από 
πλευράς κλίμακας, αφού πρόκει¬ 
ται για συμφέροντα μικρομεσαί- 
ων επιχειρήσεων» (οι υπογραμ¬ 
μίσεις είναι του αρθρογράφου και 
ανταποκριτή της εφημερίδας 
στην Τουρκία Άρη Αμπατζή). Υ¬ 
ποστηρίζεται δηλαδή συγκε¬ 
κριμένη στήριξη του ισλαμιστι- 
κού κόμματος σε ταξικά ερεί¬ 
σματα και όχι απλά ιδεολογικά. 

Αυτό εξηγεί ενμέρει και την α- 
ντιδυτική-αντικαπιταλιστική 
και εθνικιστική φρασεολογία 
του. Ας μην ξεχνάμε την καθαρή 
προεκλογική του θέση ενάντια 
στην τελωνειακή ένωση, “αυτό 
το δηλητήριο του Φρανκεστάιν” 
(Ελευθεροτυπία, 31/12), καθώς 
και τις άλλες για αναθεόίρηση 
του καθεστώτος συμμετοχής της 
Τουρκίας στο ΝΑΤΟ και για κα¬ 
μιά παραχώρηση στο θέμα της 
Κύπρου. Ο Ερμπακάν ήταν επί¬ 
σης που “προφήτευε” προεκλο¬ 
γικά ότι «οι μιμητές της Λύσης 
θα χορέψουν το τελευταίο ταγκό 
τους» (στο ίδιο). Τέλος, κάτι που 
φανερώνει την πολιτική του συγ¬ 
γένεια με το κόμμα του Ετζεβίτ 
είναι η θέση του αντιπροέδρου 
που κατείχε στην κυβέρνηση συ¬ 
νασπισμού του τελευταίου ως 
σύμμαχό του κόμμα (τότε λεγό¬ 
ταν “Κόμμα Εθνικής Σωτηρίας”) 
το 1974, την εποχή ακριβώς 
που γινόταν η εισβολή στην 
Κύπρο, εισβολή που φανατικά υ¬ 
ποστήριξε ο Ερμπακάν! 

ΟΙ ΙΣΛΑΜΙΣΤΕΣ 
ΠΟΛΙΤΙΚΟΣ ΠΑΡΑΓΟΝΤΑΣ 
ΠΡΩΤΟΥ ΜΕΓΕΘΟΥΣ 

Αν όμως η σχετική άνοδος τό¬ 
σο σε ψήφους όσο και σε έδρες 
των ισλαμιστών ήταν αναμενό¬ 
μενη, αυτό που φάνηκε με τις ε¬ 
κλογές και τις πολιτικές τους 
συνέπειες ήταν ότι «το πολιτικό 
Ισλάμ για τα καλά εξελίχθηκε 
σε προσδιοριστικό παράγοντα 
της δομής του πολιτικού συστή¬ 
ματος, αλλά και των ίδιων των 
κομματικών σχηματισμών» (Ε¬ 
λευθεροτυπία, 23/12). 

Πραγματικά, αμέσως μετά τις 
εκλογές τα μεγαλύτερα πολιτι¬ 
κά κόμματα της Τουρκίας (με ε¬ 
ξαίρεση, μέχρι στιγμής τουλάχι¬ 
στον, την Τσιλέρ) έχουν αποδυ- 
θεί σ’ έναν αγώνα ποιο θα προ¬ 
σεταιριστεί περισσότερο τον Ερ¬ 
μπακάν ή, έστω, να έχει την α¬ 
νοχή του σε μια πιθανή κυβερ¬ 
νητική συνεργασία με άλλο κόμ¬ 
μα. Οποιαδήποτε πολιτική λύση 
εμφανίζεται περίπου αδύνατη 
χοιρίς την έγκριση των ισλαμο- 
φασιστών! 

Και σε ένα άλλο επίπεδο όμως 


το ισλαμιστικό κίνημα εμφανί¬ 
ζεται ισχυρό: και στο εσωτε¬ 
ρικό άλλων κομμάτων, όπως 
του Γιλμάζ. Ο τουρκικός Τύπος 
υποστηρίζει ότι ήδη 40 βουλευ¬ 
τές του δηλώνουν έτοιμοι για συ¬ 
νεργασία με τον Ερμπακάν, ι¬ 
διαίτερα όταν το “Κόμμα Ευη¬ 
μερίας” ταυτίζεται με τις από¬ 
ψεις του “Κόμματος της Μητέ¬ 
ρας Πατρίδας” στα ζητήματα: α) 
των ιδιωτικοποιήσεων, β) της τε- 
λωνειακής ένωσης, γ) της Ευρω¬ 
παϊκής Ένωσης και δ) των σχέ¬ 
σεων με το Ιράκ. Σύμφωνα με την 
Ελευθεροτυπία (30/12), πρόκειται 
για την πτέρυγα των ισλαμιστών 
οπαδών θρησκευτικών ταγμά¬ 
των, με πρωτεργάτες τους Κορ- 
κούτ Οζάλ, Αμπντουλκαντίρ 
Ακσού και Τζεμΐλ Τσιτσέκ. Δεν 
είναι παράξενο, επομένοις, που ο 
Γιλμάζ, ενώ αμέσως μετά τις ε¬ 
κλογές απέκλειε το ενδεχόμενο 
συνεργασίας με τους ισλαμιστές 
και προτιμούσε τη συνεργασία με 
την Τσιλέρ, όσο περνάει ο και¬ 
ρός συμφιλιώνεται όλο και πε¬ 
ρισσότερο με την ιδέα να δια- 
πραγματευθεί με το “Κόμμα Ευ¬ 
ημερίας”, αρκεί «να ζητήσουν 
δημοσίως συγγνώμη για τις προ¬ 
εκλογικές τους συκοφαντίες ε¬ 
ναντίον του »(σσ.: τον είχαν κα¬ 
τηγορήσει για μασόνο). 

ΕΡΜΠΑΚΑΝ ΚΑΙ 
ΚΟΥΡΔΟΙ ΦΑΣΙΣΤΕΣ 
Η δύναμη των ισλαμιστών φαί¬ 
νεται ακόμη από την εκλογική 
συντριβή του “Κόμματος Λαϊκής 
Δημοκρατίας” (Ηπόβρ), στο ο¬ 
ποίο, όπως είπαμε, συμμετείχαν 
σε μέτωπο κούρδοι φασίστες και 
“κομμουνιστική αριστερά”. Κα¬ 
τά γενική ομολογία (βλ. Το Βή¬ 
μα, 31/12), πολλοί κούρδοι ψηφο¬ 
φόροι ψήφισαν Ερμπακάν ανε¬ 
βάζοντας το ποσοστό του. Για 
μας αυτή η εξέλιξη δεν ήταν κε¬ 
ραυνός εν αιθρία. Ήδη από τις 
23 του Νοέμβρη (βλ. σχετικά Ε¬ 
λευθεροτυπία εκείνης της η¬ 
μέρας) είχαμε εντοπίσει τη σχέ¬ 
ση Ερμπακάν-Κούρδων φασι¬ 
στών στην κοινή βάση του ισλα- 
μιστικού και σοσιαλφασιστικού 
αντιδυτικισμού. Γράφει η εφη¬ 
μερίδα: «Ο τούρκος ισλαμιστής 
Ερμπακάν δήλωνε σε οπαδούς 
του ότι “θα σώσει τον κόσμο α¬ 
πό τους Ευρωπαίους άπιστους” 
όταν έρθει στην εξουσία. Μιλώ¬ 
ντας σε Κούρδους της ΝΑ Τουρ¬ 
κίας, τους χαρακτήρισε “απόγο¬ 
νους του Σαλαντίν”, του σουλ¬ 
τάνου που είχε διώξει τους 
Σταυροφόρους, και τους κάλεσε 
“να ανατρέψουν το σύστημα της 
δουλείας που επέβαλαν οι μιμη¬ 
τές της Λύσης, οι εχθροί του Ι¬ 
σλάμ” και να απελευθερώσουν 
την Ιερουσαλήμ, τη Βοσνία και 
το Αζερμπαϊτζάν. Είπε ακόμα ότι 
το “δυτικό” πολιτικό σύστημα 
της Τουρκίας βρίσκεται υπό κα¬ 
τάρρευση και επέκρινε την προ¬ 
σπάθεια ένταξης της Τουρκίας 
στην Ευρωπαϊκή Ένωση ως 
“διαζύγιο” από τον ισλαμικό κό¬ 
σμο και ένταξη στον κόσμο των 
“απίστων”». 


ΕΥΡΥΤΕΡΗ ΑΠΟΔΟΧΗ 

Η αποδοχή όμως που απολαμ¬ 
βάνει το “Κόμμα Ευημερίας” δεν 
περιορίζεται στον πολιτικό κό¬ 
σμο της Τουρκίας, αλλά και σε 
ορισμένες κορυφές του οικονομι¬ 
κού και συνδικαλιστικού κατε¬ 
στημένου. Συγκεκριμένα, ο Σύν¬ 
δεσμος Εργοδοτών καλεί σε συ¬ 
νεργασία τα δύο κεντροδεξιά 
κόμματα μ’ αυτό το κόμμα, τη 
στιγμή που ο Σύνδεσμος Βιομη- 
χάνων Τουρκίας υποστηρίζει τη 
συνεργασία Γιλμάζ-Τσιλέρ κά¬ 
νοντας ταυτόχρονα εκκλήσεις 
για αποφυγή νέων εκλογών, που 
θα αποτελούσαν μεγάλη δοκιμα¬ 
σία για την οικονομία. Επίσης, 
σε επίσκεψη του Ερμπακάν στα 
γραφεία της μεγαλύτερης συνδι¬ 
καλιστικής οργάνωσης ΤυτΓ-ίδ, 
ο ηγέτης της Μπαϊράμ Μεράλ 
δήλωσε ότι πρέπει να δοθεί 
στους ισλαμιστές η ευκαιρία να 
σχηματίσουν κυβέρνηση και να 
κυβερνήσουν έστω και ένα χρό¬ 
νο, εφόσον τα κοσμικά κόμματα 
δεν καταλήξουν σε συμφωνία. 

Ίσως όμως το πιο σημαντικό 
αποδειχθεί η “έξοιθεν” αποδοχή 
του Ερμπακάν ως αξιόπιστου και 
αποδεκτού συνομιλητή και υψη¬ 
λού πολιτικού παράγοντα. Και ε¬ 
δώ μιλάμε για τις ΗΠΑ και το 
ρωσόφιλο Κλΐντον. Τον Οκτώ- 
βρη του ’94 έκανε ένα ταξίδι ε¬ 
κεί για να τον γνωρίσουν από 
κοντά οι Αμερικάνοι. Με την πα¬ 
ρουσία του είχε ασχοληθεί ο βο¬ 
ηθός υπουργός Εξωτερικών Τί- 
μοθι Γουίρθ. Ο αντιπρόεδρος του 
“Κόμματος Ευημερίας”Ά- 
μπντουλάχ Γκουλ περιγράφει 
την επίσκεψη ως εξής: «Οι Αμε¬ 
ρικανοί, με τη συμβολή και του 
Τύπου, διακατέχονταν από το 
σύνδρομο ενός δεύτερου Ιράν, 
στην περίπτωση που θα έρθει το 
κόμμα μας στην εξουσία. Οσο 
μας άκουγαν όμως και μας γνώ¬ 
ριζαν από κοντά, άλλαζε αυτή η 
άποψή τους. Η περιοδεία μας 
προσέλκυσε το ενδιαφέρον σε 
βαθμό που την παρακολούθησαν 
και άντρες της ΟΙΑ. Στην ομιλί¬ 
α στο πανεπιστήμιο Τζόρτζταουν 
γνωριστήκαμε και μ' αυτούς. Ό¬ 
λοι είναι έτοιμοι για την εξου¬ 
σία του Κόμματος Ευημερίας» 
(Ελευθεροτυπία, 23/12). Το Φλε¬ 
βάρη του ’90 ο γνωστός τουρκο- 
λόγος και ισλαμολόγος της ΟΙΑ 
Γκράχαμ Φούλερ έλεγε σε μια 
συνέντευξή του στη Τζουμχου- 
ριέτ. «Σήμερα η Τουρκία πρέπει 
να επιδείξει μεγαλύτερη ελαστι¬ 
κότητα στο θέμα των ισλαμικών 
κινήσεων και τάσεων. Μια ελα¬ 
στικότητα για το ρόλο του Ισλάμ 
στην ιδιωτική και δημόσια ζω¬ 
ή... Να του δοθεί δυνατότητα έκ¬ 
φρασης για να εμποδιστεί η ρι- 
ζοσπαστικοποίησή του... Ορισμέ¬ 
νες ισλαμικές κινήσεις είναι ρι¬ 
ζοσπαστικές και επικίνδυνες και 
ορισμένες μεταρρυθμιστικές και 
φιλελεύθερες» (στο ίδιο). 

Να σημειώσουμε εδώ ότι ο 
Κλΐντον, αν πραγματικά ήθελε 
να αφήσει στο περιθόίριο τους ι- 
σλαμιστές, θα έκανε μια δήλοι- 


ση, έναν υπαινιγμό, κάτι τέλος 
πάντων, που να δείχνει την α¬ 
ποστροφή των ΗΠΑ σ’ αυτούς. 
Τίποτα όμως: σιγή ιχθύος, που 
σημαίνει σιωπηρή αποδοχή τους. 
Άλλωστε με στις ρωσικές εκλο¬ 
γές δε σιγόνταρε το Ζιουγκάνοφ 
με την περίφημη δήλωση ότι “βα¬ 
θαίνει η δημοκρατία στη Ρωσί¬ 
α”; 

Μετά από τέτοιο εύρος αποδο¬ 
χής δεν είναι τυχαίο που ο εκ¬ 
πρόσωπος του Ισλαμικού Μετώ¬ 
που Σωτηρίας της Αλγερίας 
(ΕΙδ) στέλνει συγχαρητήριο μή¬ 
νυμα στον Ερμπακάν εκφράζο¬ 
ντας την ελπίδα ότι «θα κατορ¬ 
θώσει να κάνει την Τουρκία, τη 
μεγάλη μουσουλμανική χώρα 
της Ευρώπης, έναν πραγματικό 
πρεσβευτή του μουσουλμανικού 
κόσμου στο δυτικό κόσμο» (Ε¬ 
λευθεροτυπία, 27/12). 

Μετά απ’ όλ’ αυτά δεν έχει κα¬ 
νένα πρόβλημα ο Ερμπακάν να 
βάλει και λίγο νεράκι στο κρα¬ 
σί του: Από γεράκι θέλει να δεί¬ 
ξει το περιστέρι. Βλέποντας πρω¬ 
θυπουργία ή, έστω, υπουργεία 
στον ορίζοντα και οσμιζόμενος 
πολιτική εξουσία πρόπης γραμ¬ 
μής, μιλάει για “φιλία και ενό¬ 
τητα”, αφού “έχουν γίνει παρελ¬ 
θόν όσα είπαμε στην προεκλο¬ 
γική περίοδο” (στο ίδιο). Τοιρα 
δηλώνει υπέρ της τελωνειακής 
ένοισης, σημειώνοντας ότι η α¬ 
ντίδρασή του ήταν μόνο στο λε¬ 
κτικό σημείο της συνθήκης... Η 
“αλλαγή” ήταν τόσο απότομη, 
που πολλά “σκληρά” στελέχη 
του να αναροπιούνται αν “αλ¬ 
λάζει ο χότζας” (τιμητική προ¬ 
σφώνηση του Ερμπακάν). Το ό¬ 
λο σκηνικό κάτι μας θυμίζει ε¬ 
μάς εδώ στην Ελλάδα... 

Ο ΑΝΤΙΕΥΡΩΠΑΪΣΜΟΣ 

ΤΟΥ ΕΤΖΕΒΙΤ ΚΑΙ ΟΙ 
ΑΝΤΙΣΤΑΣΕΙΣ ΤΗΣ 

ΤΟΥΡΚΙΚΗΣ ΑΣΤΙΚΗΣ 

ΤΑΞΗΣ ΚΑΙ ΤΗΣ ΤΣΙΛΕΡ 

Ο Γιλμάζ, πέρα από όσα είπα¬ 
με, έχει να αντιμετωπίσει και την 
αποχόίρηση άλλων 8 βουλευτών, 
που είναι μέλη του μικρού “Κόμ¬ 
ματος Μεγάλης Ενότητας”. Έ¬ 
τσι, γίνεται όλο και πιο επιρρε¬ 
πής στις πιέσεις να μη συνεργα¬ 
στεί με την Τσιλέρ, η οποία εί¬ 
ναι η μόνη που κρατάει ένα σχε¬ 
τικό φιλοευρωπαϊσμό μέσω της 
απαίτησής της να παραμείνει 
στην πρωθυπουργία. 

Ο Ετζεβίτ, γνωστός σ’ εμάς α¬ 
πό την απόφασή του για εισβο¬ 
λή στην Κύπρο το ’74, είναι χα¬ 
ρακτηριστικά αντιευρωπαίος. Ο 
πρώην υπουργός Εξωτερικών 
Μουμτάζ Σοϊζάλ, που εκλέχτη¬ 
κε βουλευτής του, προτείνει κυ¬ 
βέρνηση συνασπισμού με τα κε¬ 
ντροδεξιά κόμματα και τους 
ισλαμιστές, ενώ ο ίδιος ο Ετζε¬ 
βίτ δηλώνει ότι το επιθυμητό εί¬ 
ναι μια κυβέρνηση συνασπισμού 
με τη “Μητέρα Πατρίδα”, πετά- 
ει απέξω δηλαδή την Τσιλέρ. Το 
πιο χαρακτηριστικό όμοις στις 
δηλώσεις του είναι η επίθεσή του 
εναντίον της με συνθήματα που 
θυμίζουν πολύ Ρωσία: «Η Τσι- 

λέρ και τα ξένα κέντρα ανησυ¬ 
χούν για τις θέσεις της Δη¬ 
μοκρατικής Αριστερός σε θέμα¬ 
τα εξωτερικής πολιτικής... Η 
συμφωνία για την τελωνειακή έ¬ 
νωση μας υποχρεώνει να εφαρ¬ 
μόσουμε οικονομικό αποκλεισμό 
στην “ΤουρκικήΔημοκρατία της 
Βόρειας Κύπρου” πράγμα που εί¬ 
ναι απαράδεκτο... Η Τσιλέρ και 
ο Μπαϊκάλ έχουν δεσμευτεί στα 
ξένα κέντρα... Όχι μόνο η εξω¬ 
τερική., αλλά και η εσωτερική 
πολιτική της Τουρκίας καθορί¬ 
ζεται στο εξωτερικό... Οι προ¬ 
σπάθειες αναζήτησης κυβερνητι¬ 
κή λύσης στην Τουρκία γίνονται 
στην Ουάσιγκτον και στις Βρυ¬ 
ξέλλες» (Ελευθεροτυπία, 29/12). 
Από κει και πέρα δεν είναι πα¬ 
ράξενο που Γιλμάζ και Ετζεβίτ 
στην κοινή τους συνέντευξη Τύ¬ 
που δήλιοσαν ότι «στο εξής τα 
δύο κόμματα από κοινού θα α¬ 
ξιολογούν τις εξελίξεις περί σχη¬ 
ματισμού κυβέρνησης», ενώ ο 
Γιλμάζ είπε ότι «το ιδανικότερο 
θα ήταν να είχε προκόψει μετε¬ 
κλογικά το σκηνικό που θα επέ¬ 
τρεπε το σχηματισμό κυβέρνησης 
Μητέρας Πατρίδας-Δημοκρατι¬ 
κής Αριστερός» (στο ίδιο). 

Βέβαια, τα πράγματα δεν είναι 
τόσο απλά για το αντιευρωπαϊ- 
κό μέτωπο. Πρώτα-πρόηα, εν¬ 
θαρρυντικό είναι το γεγονός ότι 
στις μεγάλες πόλεις, εκεί ακρι¬ 
βούς που το 1994 είχαν τη μεγά¬ 
λη τους δύναμη οι ισλαμιστές 
στις δημοτικές εκλογές, έχασαν 
αρκετές ψήφους. Επίσης, η αγο¬ 
ρά χρήματος αντέδρασε πολύ αρ¬ 
νητικά στα εκλογικά αποτελέ¬ 
σματα: Μέσα σε μια μέρα η τουρ¬ 
κική λίρα υποτιμήθηκε πολύ έ¬ 
ναντι του δολαρίου και του μάρ¬ 
κου και έφτασε το πρώτο στις 
62500 λίρες, ενώ το δεύτερο στις 
44000. Τέλος, για τους πολιτι¬ 
κούς παρατηρητές έκπληξη απο- 
τέλεσε το γεγονός ότι η Τσιλέρ 
κρατήθηκε στα ίδια επίπεδα πα¬ 
ρά το ότι ήταν κυβέρνηση. Όλοι 
περΐμεναν όχι απλά ήττα, αλλά 
βαριά ήττα. Την ενίσχυσε και το 
ότι παρά τις λιγότερες ψήφους 
της σε σχέση με το Γιλμάζ, τελι¬ 
κά παίρνει περισσότερες έδρες 
απ’ αυτόν. 

Ας μην ξεχνάμε πως στην 
Τουρκία σημαντικό ρόλο στα 
πολιτικά πράγματα παίζει κι ο 
στρατός. Η προειδοποίηση του 
αρχηγού του επιτελείου στρατη¬ 
γού Ισμαήλ Χακί Καράνταϊ ότι 
«οι τουρκικές ένοπλες δυνάμεις 
είναι μια μεταρρυθμιστική ακλό¬ 
νητη δύναμη και δεν ανέχεται 
καμιά μορφή φανατισμού» είναι 
χαρακτηριστική του κλίματος 
που επικρατεί στη γειτονική μας 
χώρα. 

Ο τελικός όμως κριτής όλων 
αυτών είναι ο τουρκικός λαός, ο 
οποίος πραγματικά στενάζει κά¬ 
τω από το βάρος της οικονομι¬ 
κής κρίσης και των συνεχών αυ¬ 
ξήσεων σε βασικά είδη διατρο¬ 
φής. Και όσο διαρκεί αυτή η κρί¬ 
ση και την επιτείνει το πολιτικό 
αδιέξοδο, τόσο το κέρδος θα το 
καρπώνονται οι δυνάμεις της ο¬ 
πισθοδρόμησης, της αντίδρασης 
και του φασισμού. 


Η ουρά του ψευτοΚΚΕ παίρνει 
εντολή να χτυπήσει τον αναρχισμό 


Απ’ τη στιγμή που η “Κ”ΝΕ κή¬ 
ρυξε το πογκρόμ για την εξόντω¬ 
ση εκείνης της αναρχίας που αρ- 
νήθηκε να υποταχτεί στο σοσιαλ- 
φασισμό, οι εργολάβοι των κνι- 
τών μέσα στο λεγόμενο κίνημα α- 
νέλαβαν, σ’ αυτή τη φάση, να απο¬ 
μονώσουν και να εκκαθαρίσουν 
πολιτικά τους αναρχικούς. 

Όταν ο μαέστρος δίνει το σκο¬ 
πό με την μπαγκέτα, τα όργανα 
παίζουν σε ξέφρενο ρυθμό. Έτσι, 
το ΝΑΡ και το “ΚΚΕ μ-λ”, κύρια, 
πήραν το ρόλο του κινηματικού 
εξολοθρευτή της αναρχίας για λο¬ 
γαριασμό του αφεντικού τους, του 
ψευτοΚΚΕ. 

Στις 18 Νοέμβρη, την ίδια μέρα 
της σύλληψης των αναρχικών στο 
Πολυτεχνείο, κάνουν πορεία στη 
Βουλή μαζί με την Α/συνέχεια 
φωνάζοντας το σύνθημα «Το ά¬ 
συλο ανήκει στη νεολαία και όχι 
στις κουκούλες και στα ΜΕΑ». 
Είναι το πρώτο πολιτικό χτύπη¬ 
μα. Στη συνέχεια μέσα από τα έ¬ 
ντυπά τους συνεχίζουν να εξαπο¬ 
λύουν τα πυρά τους, ενώ όλες οι 
πορείες και συγκεντρώσεις που 
διοργανώνουν διαχωρίζονται με 
τον πιο ξεκάθαρο τρόπο απ’ τους 
αναρχικούς. 

Την Τετάρτη 19 Δεκέμβρη η 
«Πρωτοβουλία υπεράσπισης της 
ανεξάρτητης μαζικής δράσης και 
αντίστασης στην κρατική κατα¬ 
στολή» (σχήμα που έχουν στήσει 
το ΝΑΡ και το “ΚΚΕ μ-λ”) οργα¬ 
νώνει συζήτηση στο αμφιθέατρο 
της Πολυτεχνικής Σχολής της 
Θεσσαλονίκης με κεντρικό ομι¬ 
λητή τον καιροσκόπο Γιώργο 
Ρούσση. Εκεί, σύμφωνα με την κα¬ 
ταγγελία της Πρωτοβουλίας, 


«προς το τέλος της εκδήλωσης, 
ομάδα αυτοαποκαλούμενων “α¬ 
ναρχικών”, υπό την καθοδήγηση 
γνωστών προσώπων, μπήκε στην 
αίθουσα και άρχισε να προπηλα¬ 
κίζει ομιλητές και να απειλεί ο- 
ποιονδήποτε ήθελε να διαχω- 
ρισθεί από τυφλές και πραξικο¬ 
πηματικές πρακτικές βίας. Το α¬ 
ποκορύφωμα της φασίζουσας αυ¬ 
τής πρακτικής ήταν η τραμπού- 
κικη επίθεση εναντίον μελών της 
Επιτροπής, ο σοβαρός τραυματι¬ 
σμός του Α. Ιωαννίδη και η διάλυ¬ 
ση της εκδήλωσης» ( Προλεταρια¬ 
κή Σημαία, 23 Δεκέμβρη ’95). 

Δεν είμαστε σε θέση, την ώρα 
που γράφεται το άρθρο, να γνω¬ 
ρίζουμε τα ακριβή γεγονότα, μια 
που οι ίδιοι οι αναρχικοί δεν έ¬ 
χουν τοποθετηθεί πάνω σ’ αυτά. 
Ωστόσο, όπως πάντα έτσι και ε¬ 
δώ καταδικάζουμε κάθε βίαιη ε¬ 
πέμβαση και διάλυση συγκέντρω¬ 
σης που δεν προκαλεί το λαό και 
τα δημοκρατικά του αισθήματα. 
Αν όμως πάρουμε υπόψη μας ότι 
μια μέρα πριν η “Κ”ΝΕ μέσα από 
την Ελευθεροτυπία ανακοίνωνε 
τη φυσική εξόντωση του Γ. Βλασ- 
σόπουλου και του αντικνΐτικου 
κομματιού της αναρχίας, στο ο¬ 
ποίο αυτός ηγείται, καταλαβαίνει 
κανείς το κλίμα της συγκέντρω¬ 
σης με θέμα “Κρατικός αναρχι¬ 
σμός και καταστολή” και την “πε¬ 
ριφρούρησή” της. Για τις δύο ορ¬ 
γανώσεις μπαίνει ζήτημα δημο¬ 
κρατίας μόνο όταν χτυπιέται το 
ψευτοΚΚΕ και οι συνοδοιπόροι 
του. Όταν, όμως, τα αναβιωμένα 
ΚΝΑΤ παρατάσσονται στο Πολυ¬ 
τεχνείο στις 15 Νοέμβρη ενάντια 
στους αναρχικούς, τότε είναι “α¬ 


γωνιστές που χτυπιούνται”. Όταν 
οι αναρχικοί αρνούνται την κνΐ- 
τικη ηγεμονία, τότε μόνο γίνο¬ 
νται «αναρχοφασιστοειδή. προβο¬ 
κάτορες, πράκτορες της ασφά¬ 
λειας και των μυστικών υπηρε¬ 
σιών, χαφιέδες ...αντικομμουνι- 
στές». 

Για όσο διάστημα η κνίτικη 
πλευρά του αναρχισμού, δηλ. ο α- 
ναρχοφασισμός, έκαιγε την Αθή¬ 
να, κατέστρεφε και έσπαγε μέσα 
στο πολιτικό πλαίσιο ή τα σχέ¬ 
δια του ψευτοΚΚΕ, τότε ήταν ο 
ανθός της ελληνικής νεολαίας. 
Όταν άρχισε να σπάει “λάθος”, 
να ρίχνει “λάθος” μπουνιές, τότε 
μόνο το “ΚΚΕ μ-λ” και το ΝΑΡ 
ανακάλυψαν τη δημοκρατία και 
το μαζικό κίνημα. Μόνο βαθιοί 
σοσιαλφασίστες μπορούν να κου¬ 
βαλάνε τόση υποκρισία και πα¬ 
λιανθρωπιά και να την περιφέρουν 
δημόσια, όπως οι παπάδες τον ε¬ 
πιτάφιο. Έτσι, φτιάχνουν την 
“Πρωτοβουλία υπεράσπισης της 
ανεξάρτητης μαζικής δράσης”, 
που σημαίνει πολιτικό κίνημα για 
την απομόνωση της αντικνΐτικης 
αναρχίας, και προσθέτουν “και α¬ 
ντίστασης στην κρατική καταστο¬ 
λή” για πολιτική κάλυψη, προφύ¬ 
λαξη των δικών τους δυνάμεων 
και απορρόφηση ή ταλάντευση ε¬ 
νός κομματιού των αναρχικών. Τί¬ 
ποτα δεν αποδεικνύει καλύτερα 
όσα ισχυριστήκαμε παραπάνω α¬ 
πό την ανακοίνωση της νεολαίας 
του ΝΑΡ “Κομμουνιστική Απε¬ 
λευθέρωση” για τα γεγονότα της 
Θεσσαλονίκης, αποσπάσματα της 
οποίας παραθέτουμε εδώ: «Η επί¬ 
θεση αυτή, ο τρόπος που έγινε και 
οι “αιτιάσεις” της συνεχίζουν την 


αντιδημοκρατική πρακτική του 
συγκεκριμένου χώρου, όπως έγι¬ 
νε στην Αθήνα το τριήμερο του 
γιορτασμού του Πολυτεχνείου με 
την προσπάθεια ανακατάληψης 
των σχολών και αρκετές φορές έ¬ 
χει επαναληφθεί σε συγκεντρώ¬ 
σεις και πορείες μαθητών, φοιτη¬ 
τών, κ.λπ.... Φαίνεται ότι κάποιοι 
ζήλεψαν τη δόξα των δυνάμεων 
καταστολής, πιστεύοντας έτσι ό¬ 
τι θα πάρουν τη ρεβάνς από την 
πολιτική και ιδεολογική περιθω¬ 
ριοποίηση που τους έχουν κατα¬ 
δικάσει οι μαζικοί αγώνες, το 
πραγματικό κίνημα και οι διαδι¬ 
κασίες του. Οι ενέργειες αυτές δεν 
αποσκοπούν φυσικά μόνο στην 
τρομοκράτηση των διοργανωτών 
της εκδήλωσης. Αποτελούν εχθρι¬ 
κή ενέργεια συνολικά απέναντι 
στο μαζικό κίνημα και την πολι¬ 
τική του ανεξαρτησία , που απ' ό,τι 
φαίνεται ενοχλεί σοβαρά όλους 
τους επίδοξους νταβατζήδες του. 
Και φυσικά θα τύχουν της ανά¬ 
λογης πολιτικής απάντησης, ό¬ 
πως άλλωστε και μέχρι τώρα». 

Πάνω σ’ αυτή τη σύγκρουση ό¬ 
λα τα κνίτικα λουλούδια μέσα στο 
“κίνημα” θ’ ανθίσουν. Στο φως της 
μέρας θα φανερωθεί όλη η άθλια 
ύπαρξή τους. Γιατί κανείς δεν 
μπορεί πια ν’ αποφύγει ν’ απα¬ 
ντήσει το ερώτημα: ενάντια στην 
“Κ”ΝΕ, που καταδιώκει τους α¬ 
ναρχικούς από τα δεξιά, ή μαζί 
της; Η αληθινή δημοκρατική πά¬ 
λη ενάντια στον εξαρχειώτικο α¬ 
ναρχισμό μπορεί να διεξαχθεί μό¬ 
νο ξεκινώντας από τον κνΐτη και 
φτάνοντας στο κνΐτικο στοιχείο 
του αναρχισμού. 


Μια παράταιρη εκκλησιαστική 

φωνή 


Στην εφημερίδα Βήμα (24 Δε¬ 
κέμβρη) ο Ιερομόναχος Ησύχιος 
καταθέτει τους στοχασμούς του 
πάνω στον πόλεμο της Βοσνίας. 
Αντίθετα με το όνομά του, το άρ¬ 
θρο που έγραψε θα προκαλέσει έ¬ 
ντονα πάθη και μεγάλες ανησυ¬ 
χίες. Πρόκειται για την πρώτη 
προοδευτική φωνή που βγαίνει μέ¬ 
σα από τους κόλπους της φασι¬ 
στικής ελληνικής εκκλησίας. 

«Γιατί ο επιθετικός εθνικισμός 
των Σέρβων. που άναψε τη φωτιά 
του πολέμου, βρήκε θερμή επιδο¬ 
κιμασία μέσα στην Εκκλησία. Ε¬ 
πειδή είναι ορθόδοξοι. Η Ορθοδο¬ 
ξία, σαν “ένδυμα προβάτου ”, σκέ¬ 
πασε την αγριότητα του θηρίου. 
Ένας αιματηρός διωγμός εκατομ¬ 
μυρίων αμάχων έγινε “αγώνας υ¬ 
πέρ πίστεως”... Δεν είναι αγώνας 
“υπέρ πίστεως και πατρίδος”. Μή¬ 
πως εκινδύνευσαν οι Σέρβοι να 
χάσουν την πίστη τους; Ή εδέ- 
χθηκαν επίθεση, που να τους α¬ 
πειλεί με καταστροφή; Αντίθετα, 
αυτοί , με στρατιωτική υπεροχή 
μάλιστα, ξεσηκώθηκαν για ν’ α¬ 
ποκτήσουν μια καθαρόαιμη ” πα¬ 
τρίδα, έχοντας το “όραμα” της 
“Μεγάλης Σερβίας ”. Διώχνοντας 
όμως τους “άλλους ” που την εί¬ 


χαν και αυτοί πατρίδα. Για τόσους 
αιώνες, οι άνθρωποι αυτοί ζουσαν 
μαζί ειρηνικά, παντρεύονταν με¬ 
ταξύ τους, ήταν φίλοι. Τώρα, δε 
θα μπορούσαν να “ζήσουν μαζί”. 

Εξηγώντας πως «αυτός ο άγριος 
πόλεμος του εθνικιστικού μίσους » 
έγινε «ιερός» και «πως αυτή η γε¬ 
μάτη σκληρότητα εξόντωση των 
άλλων... γίνεται ανεκτή στις συ¬ 
νειδήσεις των χριστιανών;» βρί¬ 
σκει ότι «η σοβαρότερη αιτία ό¬ 
μως αυτού του φαινομένου είναι 
η ύπαρξη του “εθνοφυλετισμού” 
μέσα στην Εκκλησία. Ο εθνικι¬ 
σμός είναι ιδεολογία κοσμική, αλ¬ 
λά πήρε περιεχόμενο “ιερό” και 
προσκολλήθηκε στην πίστη των 
περισσότερων ορθόδοξων. Έχει 
εισχωρήσει σαν ιός στο σώμα της 
Εκκλησίας. Δεν είναι η φιλοπα¬ 
τρία. Η αγάπη προς την πατρίδα, 
που περιλαμβάνει και τα καθήκο¬ 
ντα προς την πολιτεία είναι αρε¬ 
τή. Όταν όμως δεν έχει “αποκλει¬ 
στικότητα” (Άγιος Νεκτάριος). 
Δηλαδή αισθήματα υπεροχής ή ε¬ 
χθρότητας απέναντι στα άλλα έ¬ 
θνη. Κάθε ορθόδοξη Εκκλησία, ό¬ 
που το έθνος ανήκει σχεδόν στο 
σύνολό του σε αυτήν; έχει αυτό 
το “σαράκι”... 


Το έθνος, που κατά κάποιο τρό¬ 
πο ταυτίζεται με την Εκκλησία 
του. θεωρείται και αυτό “άγιο” και 
η ιστορική του πορεία έχει χαρα¬ 
κτήρα μιας “θείας αποστολής”. 
Ό,τι είναι “εθνικό”είναι και “εκ¬ 
κλησιαστικό ”, “ορθόδοξο” αλλά 
και αντίστροφα. Για παράδειγμα, 
η αμφισβήτηση για την ελληνι¬ 
κότητα της Μακεδονίας είναι ζή¬ 
τημα καθαρά εθνικό. Έγινε όμως 
και εκκλησιαστικό. Οργανώθηκαν 
ειδικές γιορτές και ομιλίες, αλλά 
και οργισμένα συλλαλητήρια... Α¬ 
πό πρόσωπα της Εκκλησίας ακού- 
γονται φωνές για σκληρή απάντη¬ 
ση στους “εχθρούς ” του έθνους. Τα 
ίδια φαινόμενα παρατηρούνται 
και στη γειτονική μας Εκκλησία, 
όπου και ο πόλεμος, και σ’ όλες 
τις Σλάβικες Εκκλησίες». 

Να, λοιπόν, που ο Ησύχιος ακό¬ 
μα και μέσα από τα μονοπάτια του 
ουρανού και τη χριστιανική διδα¬ 
σκαλία καταλήγει σε πιο ριζο¬ 
σπαστικές θέσεις απ’ τον πιο φλο¬ 
γερό “επαναστάτη” όλων των πα¬ 
ραφυάδων του ψευτοΚΚΕ. Τα ε¬ 
γκόσμια θα πρέπει να ανησυχούν 
με αυτόν τον Ησύχιο άνθρωπο. 


Ο 

Καντάφι 
γιο τον 
Κλίντον 

«Ο Κλίντον δεν είναι εχθρός 
όπως ο πρώην αμερικανός Πρόε¬ 
δρος Ρίγκαν», είπε ο Καντάφι σε 
μια ομάδα ιταλών δημοσιογράφων 
που επισκέφθηκε την Τρίπολη. 

«Δεν είναι επιθετικό πρόσωπο. 
Μεταξύ μας υπάρχει ακατανοη¬ 
σία, αλλά όχι πόλεμος», πρόσθε- 
σε στη συνέντευξή του. 

Η παραπάνω ειδησούλα δημο¬ 
σιεύτηκε χωρίς σχόλια στο Ριζο¬ 
σπάστη στις 3 Γενάρη.Εμείς 
απλώς σχολιάζουμε: Μια ειλικρι¬ 
νής αναγνώριση της στάσης του 
αμερικανού προέδρου απέναντι 
στους συμμάχους του ρώσικου σο- 
σιαλιμπεριαλισμού! 


ΕΝΙΣΧΥΕΤΕ 
ΟΙΚΟΝΟΜΙΚΑ 
ΤΗΝ ΟΑΚΚΕ 

Τον Οκτώβρη η βουλγαρική κυ¬ 
βέρνηση “έδωσε το πράσινο φως” 
για την επαναλειτουργία του πρώ¬ 
του πυρηνικού αντιδραστήρα στο 
εργοστάσιο παραγωγής ηλεκτρι¬ 
κού ρεύματος στο Κοζλοντούι, του 
αντιδραστήρα που θεωρείται ο πιο 
επικίνδυνος στον κόσμο μετά τον 
ΚΒΜΚ του Τσερνομπίλ. Σύμφω¬ 
να με τη Διεθνή Υπηρεσία Ατο¬ 
μικής Ενέργειας και το Ινστιτούτο 
Πυρηνικής Προστασίας και Α¬ 
σφαλείας, είναι αμφίβολο αν ο α¬ 
ντιδραστήρας αυτός μπορέσει να 
αντέξει το εναρκτήριο θερμικό 
σοκ αν τεθεί σε λειτουργία, αφού 
δεν έχει γίνει ακόμα έλεγχος ι¬ 
κανότητας αντίστασης της δε¬ 
ξαμενής του στα θερμικά σοκ, με 
αποτέλεσμα οι Βούλγαροι να παί¬ 
ζουν τη ζωή και την υγεία εκα¬ 
τομμυρίων Ευρωπαίων κορόνα¬ 
γράμματα ( Βήμα , 8/10) κάτω από 
τη σιωπηρή συναίνεση των “αγω¬ 
νιστών” οικολόγων της Οτββη- 
ρβαοβ, που για άλλη μια φορά δεί¬ 
χνουν τον αντιδυτικό και φιλο- 
ρώσικο προσανατολισμό τους 
μετά την πραχτική κάλυψη που 
έδωσαν στις πυρηνικές δοκιμές 
της Κίνας και, κυρίως, τον ύπο¬ 
πτο ρόλο της Οτββηρβαοβ Ελλά¬ 
δας. 

Η πυρηνική ιστορία του Κοζλο¬ 
ντούι ξεκίνησε πριν από είκοσι 
περίπου χρόνια. Ο πρώτος αντι¬ 
δραστήρας του, δώρο των ρώσι- 
κων αρχών προς το “φίλο” 
βουλγάρικο λαό, εγκαινιάστηκε 
το 1974. Προστέθηκαν ακόμη τέσ¬ 
σερις, και με τους έξι αυτούς α¬ 
ντιδραστήρες ο σταθμός του Κοζ¬ 
λοντούι έφθασε να παράγει το 40% 
του ηλεκτρικού ρεύματος της 
Βουλγαρίας. 

Το 1990 οι σοβιετικοί μηχανι¬ 
κοί που επέβλεπαν τη λειτουργία 
των εγκαταστάσεων αποχώρησαν 


ΑΞΙΩΣΕΙΣ 


Προχωρώντας πέρα από κάθε 
έννοια περί αμοιβαίου οφέλους 
μεταξύ των κρατών, η Σερβία τον 
προηγούμενο μήνα ζήτησε από 
την Ελλάδα να της παραχωρήσει 
ένα καθεστώς επί της ουσίας ε¬ 
λεύθερης ζώνης στο λιμάνι της 
Θεσσαλονίκης, καθώς και την πα¬ 
ραχώρηση παραγωγικών χώρων 
του λιμανιού, δίχως η ίδια να κά¬ 
νει την παραμικρή υποχώρηση 
προς την ελληνική πλευρά για α¬ 
ντάλλαγμα. 

Το καθεστώς της ελεύθερης ζώ¬ 
νης σημαίνει ουσιαστικά την πα¬ 
ραχώρηση κυριαρχικών δικαιωμά¬ 
των μιας χώρας προς μια άλλη 
χώρα,, στην προκειμένη περίπτω¬ 
ση της Ελλάδας. Αυτό είναι σε 
αντίθεση με τη νομοθεσία της 
Ευρωπαϊκής Ένωσης, που ρητά α¬ 
παγορεύει κάτι τέτοιο απέναντι 
σε τρίτες χώρες που, μάλιστα, δεν 
είναι μέλη της. 

Η πρόταση αυτή διατυπώθηκε 
στη συνάντηση που είχαν προ μη¬ 
νών στη Θεσσαλονίκη ο Παπού- 

επειδή οι βουλγαρικές αρχές δεν 
μπορούσαν να τους πληρώσουν. Οι 
Βούλγαροι στράφηκαν προς τη 
Δύση και λίγους μήνες μετά δυ¬ 
τικοί επιστήμονες έφθασαν στο 
Κοζλοντούι και άρχισαν να ελέγ¬ 
χουν τις εγκαταστάσεις και τη γύ¬ 
ρω περιοχή. Ένα χρόνο αργότερα 
και μέσα σε γενική έκπληξη η 
Διεθνής Υπηρεσία Ατομικής Ε¬ 
νέργειας ανακοίνωσε ότι τέσσε¬ 
ρις αντιδραστήρες βρίσκονταν σε 
αξιοθρήνητη κατάσταση και ότι 
ο πυρηνικός σταθμός του Κοζλο¬ 
ντούι ήταν ο πιο επικίνδυνος στον 
πλανήτη. Οι πιο έντονες ανησυ¬ 
χίες είχαν εκφραστεί τότε για τον 
αντιδραστήρα Νο 1, αυτόν ακρι¬ 
βώς που οι Βούλγαροι θέτουν ξα¬ 
νά σε λειτουργία σήμερα μετά α¬ 
πό επτά μηνών διακοπή. Όπως εί¬ 
χε ανακοινωθεί, οι οξυγονοκολ- 
λημένοι αρμοί της δεξαμενής 
είχαν υψηλή περιεκτικότητα σε 
φώσφορο και χαλκό, με αποτέλε¬ 
σμα η δεξαμενή να έχει γίνει εύ- 
θραστη σα να ήταν από γυαλί. 

Η Γερμανία και η Γαλλία έστει¬ 
λαν αμέσως κορυφαίους ειδικούς 
για να προλάβουν οποιαδήποτε 
καταστροφή. Τρία χρόνια αυτοί οι 
εμπειρογνώμονες πρόσφεραν τις 
γνώσεις τους για τη βελτίωση της 
ασφάλειας στον πυρηνικό σταθ¬ 
μό. Οι Βούλγαροι είχαν αποδει- 
χθεΐ εξαιρετικοί μαθητές και το 
Κοζλοντούι εξελίχθηκε σε ένα υ¬ 
πόδειγμα εθελοντικής συνεργασί¬ 
ας Ανατολής και Δύσης. 

Σαν τέτοια ήταν μοιραίο να λυ¬ 
θεί βίαια από την “Ανατολή”, που 
προβάλλει πια επιθετικά στο προ¬ 
σκήνιο κάτω από την ηγεμονία 
της Ρωσίας, και τελικά έτσι έγι¬ 
νε με την απόφαση των Βούλγα¬ 
ρων. Απόφαση που συνάντησε την 
έντονη αντίθεση των ειδικών, α¬ 
φού οι βελτιώσεις που έγιναν μέ¬ 


σα σε αυτά τα τρία χρόνια δεν 
μπορούν σε καμία περίπτωση να 
δικαιολογήσουν την έναρξη λει¬ 
τουργίας του παλαιότερου τμήμα¬ 
τος του σταθμού. Η δεξαμενή του 
αντιδραστήρα Νο 1 εξακολουθεί 
να βρίσκεται στην κατάσταση που 
την είχαν αφήσει οι Ρώσοι, άρα 
είναι το ίδιο εύθραστη, αφού δεν 
έγινε καμία επισκευή της (όλα τα 
στοιχεία που αναφέρθηκαν παρα¬ 
πάνω είναι παρμένα από άρθρο 
του Βήματος στις 27/10 με τίτλο 
“Η ατομική βόμβα της Βουλγαρί¬ 
ας”). 

Με αυτά τα δεδομένα, όπως α¬ 
ναφέρει ο Βαρβιτσιώτης σε σχε¬ 
τική επιστολή του στο Ευρωπαϊ¬ 
κό Λαϊκό Κόμμα γι’ αυτό το ζή¬ 
τημα, «είναι προφανείς οι κίνδυ¬ 
νοι που κρύβει για την Ευρώπη η 
επαναλειτουργία της προβλημα¬ 
τικής πυρηνικής μονάδας του 
Κοζλοντούι: Η πυρηνική αυτή μο¬ 
νάδα βρέχεται από τα νερά του 
Αούναβη και τις θάλασσες της 
“γηραιός” ηπείρου και θα μετα¬ 
τρέψει τη Μεσόγειο σε νεκρή θά¬ 
λασσα...» (Ελεύθερος Τύπος της 
Κυριακής, 26/11). 

Οι “ευαισθητοποιημένοι επανα¬ 
στάτες ” της Οτβεηρεαοε, που χα¬ 
λάνε τον κόσμο με τις πυρηνικές 
δοκιμές της Γαλλίας, οι οποίες 
στο τέλος-τέλος προκαλούν α¬ 
μελητέα οικολογική επιβάρυνση 
σε σχέση με την καταστροφή που 
θα προκαλέσει ένα ατύχημα στον 
πυρηνικό αντιδραστήρα του Κοζ¬ 
λοντούι, και χαίρουν άκρας εκτι- 
μήσεως από όλο τον πολιτικό 
κόσμο στην Ελλάδα, και κυρίως 
από το ψευτοΚΚΕ, επιδεικνύουν 
την αναισθησία ενός παχύδερμου 
μπροστά σ’ αυτό το ψυχρό έγκλη¬ 
μα της βουλγάρικης κυβέρνησης. 
Και όλοι οι όψιμοι “οικολόγοι” 
σοσιαλφασίστες στην Ελλάδα τη¬ 


ρούν σιγή ιχθύος μπροστά σε μία 
επερχόμενη έκρηξη που θα βάλει 
φωτιά σε όλη την Ευρώπη. 

Γιατί αυτή τη φορά είναι η “κα¬ 
λή” σοσιαλιστική Βουλγαρία του 
Βιντένοφ, η Βουλγαρία του “ορ¬ 
θόδοξου” τόξου που διαπράττει έ¬ 
να από τα μεγαλύτερα οικολογι¬ 
κά εγκλήματα των τελευταίων 
χρόνων, και μάλιστα με κριτήρια 
καθαρά πολιτικά. 

Όπως λέει ο Ρούμεν Οβτσάροφ, 
αντιπρόσωπος της σοσιαλφασι- 
στικής βουλγάρικης αντιπροσω¬ 
πείας ενέργειας, σε συνέντευξή 
του σε δημοσιογράφο της Ελευ¬ 
θεροτυπίας για το ζήτημα του α¬ 
ντιδραστήρα, «ΗΛύση προσπαθεί 
με κάθε τρόπο να μπει στην πυ¬ 
ρηνική αγορά των ανατολικών 
χωρών, αυτό όμως τη φέρνει σε 
αντίθεση με τη Ρωσία , η οποία μέ¬ 
χρι τώρα είχε την αγορά αυτή δι¬ 
κή της. Από εκεί ξεκινούν όλα τα 
προβλήματα ». 

Ο Οβτσάροφ δηλαδή ομολογεί 
ότι η επαναλειτουργία δηλαδή του 
πιο επικίνδυνου πυρηνικού αντι¬ 
δραστήρα στον κόσμο γίνεται για 
να αποκλειστεί η Δύση από την 
πυρηνική αγορά της Βουλγαρίας 
και να μη βάλει σε κίνδυνο τη ρώ- 
σικη ηγεμονία. Και βέβαια η Ρω¬ 
σία δε θέλει την εξάρτηση των 
χωρών του “ορθόδοξου τόξου” α¬ 
πό τη Δύση. 

Τέλος, προσθέτει ότι στις φω¬ 
νές διαμαρτυρίας για το Κοζλο¬ 
ντούι προστέθηκε τώρα και η α¬ 
ντιπολίτευση στη Βουλγαρία: 
«Μέχρι πριν από μερικές ημέρες 
υπήρχε γενική συναίνεση στη γε¬ 
νική πυρηνική πολιτική της χώ¬ 
ρας, πρόσφατα όμως εκπρόσωποι 
της Ένωσης Αημοκρατικών Δυ¬ 
νάμεων συναντήθηκαν με εκπρο¬ 
σώπους εταιρειών της Γαλλίας 
και της Βρετανίας και τώρα φω¬ 


νάζουν ότι η κατάσταση είναι 
βρώμικη και ότι πρέπει να δεχθού¬ 
με τη βοήθεια της Ευρωπαϊκής Έ¬ 
νωσης». 

Είναι επόμενο η αντιρώσικη φι- 
λοευρωπαϊκή αντιπολίτευση στη 
Βουλγαρία να αντιδρά στα σκο¬ 
τεινά σχέδια του σοσιαλιμπερια- 
λισμού. 

Πιο ανάγλυφα η μεσαιωνική α- 
ντιδυτική αντιδραστική προπα¬ 
γάνδα που κρύβεται πίσω από την 
επαναλειτουργία του αντιδραστή¬ 
ρα φαίνεται από τα λόγια του δη¬ 
μάρχου του Κοζλοντούι, ο οποίος 
διατείνεται ότι «το Κοζλοντούι εί¬ 
ναι ιερός χώρος, σύμβολο της ε¬ 
λευθερίας, της προόδου και του 
βουλγάρικου πατριωτισμού». Από 
εκεί γεννήθηκε ο Μπόντερ, «αντι- 
τούρκος ποιητής ήρωας. Το να βά¬ 
ζουμε σε αμφισβήτηση τον αντι¬ 
δραστήρα είναι σα να λερώνουμε 
τη ψυχή του Μπόντερ» (από τη 
Μοντ, 26/10). 

Για άλλη μια φορά το ρώσικο 
“ορθόδοξο” τόξο είναι έτοιμο να 
“λερώσει” τις ζωές εκατομμυρί¬ 
ων Ευρωπαίων στο όνομα ενός 
αρρωστημένου ρωσόδουλου σοβι¬ 
νισμού και« αντιτούρκων ηρώων». 

Η μόνη αντίδραση που σημειώ¬ 
θηκε στον ελληνικό χώρο ενάντια 
στη λειτουργία του αντιδραστή¬ 
ρα ήρθα από το λαό με μία πορεί- 
α-διαμαρτυρία που έγινε πριν α¬ 
πό μερικές μέρες στη Βόρεια Ελ¬ 
λάδα. 

Μέσα στο σκοτάδι του μεσαιω¬ 
νικού ρωσόδουλου σοσιαλφασι- 
σμού η μόνη ελπίδα είναι η ελλη¬ 
νική λαϊκή αντίσταση, που θα πρέ¬ 
πει να δυναμώσει ενάντια στους 
βούλγαρους σοσιαλφασίστες δο¬ 
λοφόνους και τους έλληνες ρω- 
σόδουλους συμμάχους τους. Το 
Κοζλοντούι πρέπει άμεσα να επι¬ 
σκευαστεί ή να κλείσει. 


ΤΟΥ ΣΕΡΒΙΚΟΥ ΦΑΣΙΣΜΟΥ ΠΑΝΩ ΣΤΗΝ 

ΕΛΛΑΔΑ 


λιας και ο Γιοβάνοβιτς. Η πρότα¬ 
ση αυτή κρίθηκε, σύμφωνα με πλη¬ 
ροφορίες του Τύπου (ΕΠΕΝΔΥ¬ 
ΤΗΣ, 22 Δεκ.), επιεικώς απαρά¬ 
δεκτη από τους διπλωμάτες του 
ελληνικού Υπουργείου Εξωτερι¬ 
κών, τη στιγμή που οι Σέρβοι δεν 
παραχωρούσαν ούτε καν την ε¬ 
λεύθερη διακίνηση φορτηγών δια¬ 
μέσου της Σερβίας, και μάλιστα 
χωρίς να πληρώνονται τέλη διέ¬ 
λευσης. Αυτή η παραχώρηση, σύμ¬ 
φωνα με τις παραπάνω εκτιμήσεις, 
θα ήταν μια παραχώρηση όχι βέ¬ 
βαια ανάλογη των απαιτήσεών 
τους, αλλά εν πάση περιπτώσει 
μια ελκυστική κίνηση. Στις 20 του 
Δεκέμβρη φτάνει στην Αθήνα μια 
σέρβικη αντιπροσωπεία με επικε¬ 
φαλής τον υφυπουργό εμπορίου 
Βούκοβιτς προκειμένου να συ¬ 
ζητηθεί η τελική φάση του όλου 
ζητήματος. Η ελληνική πλευρά α- 
πέρριψε το καθεστώς της ελεύθε¬ 
ρης ζώνης, όπως ήταν υποχρεω¬ 
μένη σύμφωνα με την κοινοτική 
νομοθεσία. Όμως, σύμφωνα πάλι 


με πληροφορίες του ΕΠΕΝΔΥΤΗ 
στις 22 του Δεκέμβρη, στους δια¬ 
δρόμους του υπουργείου Εξωτε¬ 
ρικών υπήρχε η αντίληψη η ελ¬ 
ληνική πλευρά να προχωρήσει σε 
ορισμένες “ρυθμίσεις” αδιευκρίνι¬ 
στου περιεχομένου. Αυτές οι “ρυθ¬ 
μίσεις” ανησυχούν ορισμένους δι¬ 
πλωμάτες, οι οποίοι αντιστέκο¬ 
νται σε μια τέτοια χωρίς όρους 
συμφωνία με τους Σέρβους. 

Φαίνεται εδώ ότι στο ΥΠΕΞ γί¬ 
νεται μια πάλη γραμμών ανάμε¬ 
σα στους ρωσόδουλους υποστηρι- 
κτές του “ορθόδοξου τόξου”, που 
θέλουν την υποχώρηση στις απαι¬ 
τήσεις των “αδελφών” Σέρβων με 
κάποιους τρόπους (χωρίς δηλαδή 
να έρθουν σε φανερή αντίθεση με 
τους κοινοτικούς νόμους), και 
στους σοβινιστές, οι οποίοι θέλουν 
μια σχέση στα πλαίσια αμοιβαί¬ 
ων παραχωρήσεων. Όμως, όπως 
σημειώνει η ίδια εφημερίδα, ορι¬ 
σμένοι πολιτικοί και οικονομικοί 
παράγοντες της Θεσσαλονίκης 
δεν κρύβουν ότι είναι στην πρό¬ 


θεσή τους να προχωρήσουν οι ί¬ 
διοι σε μια ιδιωτική παραχώρηση 
διευκολύνσεων προς τους Σέρ¬ 
βους. Σίγουρα οι υποστηρικτές του 
“ορθόδοξου” φασιστικού ελλη- 
νοσέρβικου άξονα θα βρουν τρό¬ 
πους να παρακάμψουν κάθε εί¬ 
δους εμπόδια προκειμένου να 
διευκολύνουν τους Σέρβους. Πά¬ 
ντως η πρόσβαση στο λιμάνι της 
Θεσσαλονίκης είναι ουσιαστικής 
σημασίας για τη σέρβικη αστική 
τάξη. Είναι χαρακτηριστικό ότι το 
1941 η τότε κυβέρνηση του Βελι¬ 
γραδιού είχε υπογράψει με το γερ¬ 
μανικό φασισμό συνθήκη προσχώ¬ 
ρησης στον Άξονα με αντάλλαγμα 
την παραχώρηση της Θεσσαλονί¬ 
κης (η συνθήκη αυτή ανατράπη¬ 
κε με πραξικόπημα της φιλοβρε- 
τανικής πτέρυγας του γιουγκο¬ 
σλαβικού στρατού). Στη συνέχεια 
του πόλεμου οι ακραίοι σέρβοι ε- 
θνικιστές, οι γνωστοί Τσέτνικς, 
συνεργάστηκαν με τα γερμανικά 
και ιταλικά στρατεύματα κατο¬ 
χής· 


Όπως αναφέραμε και πριν, το 
πρόβλημα της διέλευσης είναι 
σημαντικό. Αυτό υπήρχε και πριν 
τη διάλυση της Γιουγκοσλαβίας. 
Τότε οι ελληνικές κυβερνήσεις το 
χρέωναν στην ομόσπονδη (τότε) 
Δημ. της Μακεδονίας. Σήμερα, και 
στα πλαίσια της Ενδιάμεσης Συμ¬ 
φωνίας Ελλάδας-Δημ. της Μακε¬ 
δονίας, η γειτονική μας χώρα πα¬ 
ραχώρησε χωρίς κανένα όρο το α¬ 
περιόριστο της διέλευσης φορτη¬ 
γών, και μάλιστα χωρίς τέλη! Εί¬ 
ναι φανερή η διαφορά αντιμετώ¬ 
πισης. Στην πραγματικότητα πρό¬ 
κειται για τη διαφορά ανάμεσα 
στη δημοκρατία και τον αρπακτι- 
κό φασιστικό σοβινισμό. Να θυ¬ 
μίσουμε εδώ ότι κατά τη διάρκεια 
του μεσοπόλεμου η σερβοκρατού- 
μενη τότε Γιουγκοσλαβία διεκδι- 
κούσε και αυτή το ρόλο του εθνι¬ 
κού κέντρου για τους σλαβόφω¬ 
νους Μακεδόνες της βόρειας Ελ¬ 
λάδας, με αποκορύφωμα την από- 

συνέχεια στη σελ. 7 

ΓΙΑΤΙ ΒΡΑΖΟΥΝ ΤΑ ΝΕΡΑ ΣΤΗ ΜΟΥΡΟΥΡΟΑ 


Η πέμπτη πυρηνική δοκιμή της 
Γαλλίας στην Πολυνησία σήκω¬ 
σε το μικρότερο μέχρι τώρα ρεύ¬ 
μα καταγγελίας. Αν η Γαλλία εί¬ 
χε χάσει το πολιτικό παιχνίδι, θα 
έπρεπε, αντίστροφα, κάθε δοκιμή 
να δυναμώνει τις αντιδράσεις των 
αντιπάλων της. Από την τρίτη 
κιόλας δοκιμή του τέλους του Ο- 
κτώβρη του ’95 η Ν. Ανατολή 
διαπίστωνε ότι ο σοσιαλιμπερια- 
λισμός είχε χάσει τη μεγάλη μά¬ 
χη που ξεκίνησε μέσω της Γκρίν- 
πις για να σαμποτάρει το γαλλι¬ 
κό πρόγραμμα πυρηνικών εξοπλι¬ 
σμών. 

Στα προηγούμενα άρθρα της ε¬ 
φημερίδας μας είχαμε αναφερθεί 
αρκετά διεξοδικά στην πολιτική 
διάσταση αυτών των δοκιμών και 
τις είχαμε υποστηρίξει. Αν αυτές 
οι δοκιμές δε θα μπορούσαν τε¬ 
λικά να πραγματοποιηθούν, το 
γαλλικό πυρηνικό οπλοστάσιο θα 
κατέρρεε και η Ευρώπη θα έμενε 
ουσιαστικά δίχως δίκιά της πυ¬ 
ρηνική απάντηση απέναντι στο 
πελώριο ρώσικο οπλοστάσιο. Έ¬ 
τσι, θα αναγκαζόταν να υποτα¬ 
χθεί ολοκληρωτικά στην αμερι¬ 
κάνικη προστασία, δηλαδή στον 
αμερικάνικο ηγεμονισμό, που τό¬ 
σο άσχημα παιχνίδια παίζει τε¬ 
λευταία σε βάρος της Ευρώπης με 
τη βρώμικη υφεσιακή συναλλα¬ 
γή του με τους χιτλερικούς του 
Κρεμλΐνου. 

Η πυρηνική κατάρρευση της 
Γαλλίας θα ήταν αναπόφευκτη, 
γιατί αυτή θα ήταν ανίκανη να 
παρακολουθήσει τον ακατάπαυ- 
στο εκσυγχρονισμό του ρώσικου 
και του αμερικάνικου πυρηνικού 
οπλοστάσιου, ο οποίος πραγματο¬ 
ποιείται παρά τη φαινομενική δέ¬ 
σμευση αυτών των χωρών να μην 
πραγματοποιούν πυρηνικές δοκι¬ 
μές. Η δέσμευσή τους είναι φαι¬ 
νομενική, γιατί πειράματα πυρη¬ 
νικών εκρήξεων συνεχίζουν να 
πραγματοποιούν, αλλά σε μικρο- 
σκοπική κλίμακα, χάρη στις μέ- 
θοδες της εξομοΐωσης. Η Γαλλία 
όμως δεν μπορούσε να περάσει κι 
αυτή στις μέθοδες εξομοίωσης, αν 
δε μάζευε με τις τελειότερες μέ¬ 
θοδες τα πλούσια στοιχεία των 
πραγματικών πυρηνικών εκρήξε¬ 
ων, που θα ενσωμάτωνε στη συ¬ 
νέχεια στους ηλεκτρονικούς εξο- 
μοιωτές της που ήδη άρχισε να 
κατασκευάζει. 

Η δευτερεύουσα χρησιμότητα 
αυτών των δοκιμών ήταν ο έλεγ¬ 
χος της πυρηνικής γόμωσης των 
εν λειτουργία πυραύλων Μ 45, με 
τους οποίους είναι εφοδιασμένα 
τα γαλλικά πυρηνικά υποβρύχια. 

Η πραχτική πολιτική αξία λοι¬ 
πόν αυτών των πυρηνικών δοκι¬ 
μών θα χτυπούσε στα μάτια του 
κάθε αντικειμενικού παρατηρητή. 
Αν η καλοκουρδισμένη παγκό¬ 
σμια ρώσικη προπαγανδιστική 
μηχανή έριχνε το βάρος της σ’ αυ¬ 
τό το σκέλος των δοκιμών, θα συ¬ 
ναντούσε δυσκολίες να πείσει 
γιατί η Γαλλία δε θα έπρεπε να 
εκσυγχρονίσει τις 500 πυρηνικές 
της κεφαλές, όταν η Ρωσία συνε¬ 
χίζει να εκσυγχρονίζει τις του¬ 
λάχιστον 10.000 δικές της, όπως 
και τις ισάριθμες η Αμερική (αν 
δεχτούμε πάντα ότι τηρείται η 


ΣΤΑΡΤ 1, γιατί αλλιώς μιλάμε 
για 20.000 και 15.000 πυρηνικές 
κεφαλές αντίστοιχα). 

Γι’αυτό η καγκεμπίτικη προπα¬ 
γάνδα συγκεντρώθηκε στην πυ¬ 
ρηνική μόλυνση των νησιών 
Μουρουρόα και Φανγκατάουα, ό¬ 
που πραγματοποιούνται οι δοκι¬ 
μές. 

Στο σημείο αυτό χτύπησε η 
Γκρίνπις για να ξεσηκώσει την 
ανησυχία στον Ειρηνικό, κυρίως 
στην ίδια την Πολυνησία, αλλά 
και στην Αυστραλία και στη Ν. 
Ζηλανδία. Εννοείται ότι η Γκρίν- 
πις ίσα που άρθρωσε δυο λογά- 
κια για τις δοκιμές του σύμμα¬ 
χου της Ρωσίας κινέζικου φασι¬ 
σμού, ενώ ούτε που έχει ακούσει 
τίποτα για το Κοζλοντούι, που α¬ 
πειλεί με θάνατο χιλιάδες ανθρώ¬ 
πους στο κατώφλι της Ευρώπης. 

Έχουμε λοιπόν ξαναγράψει ό¬ 
τι η Ρωσία έχασε το παιχνίδι α¬ 
κριβώς επειδή τα περί πυρηνικής 
μόλυνσης του πολυνησιακού αρ¬ 
χιπελάγους αποδείχτηκαν απάτη 
και συνετρίβησαν κάτω από την 
επιστημονική κριτική. 

Επειδή ωστόσο ο σοσιαλφασι- 
σμός και η κυρίαρχη στη χώρα 
μας αντιευρωπαική πολιτική του 
κυριαρχούν στα ΜΜΕ, φροντί¬ 
ζουν να διαστρεβλώνουν το νόη¬ 
μα που έχουν οι τηλεοπτικές ει¬ 
κόνες. Έτσι, συνειδητά προκα- 
λούν την εντύπωση στο λαό ότι 
μετά από κάθε πυρηνική δοκιμή 
φουσκώνει η θάλασσα, βράζει και 
ασπρίζει από τα πυρηνικά προϊό¬ 
ντα της έκρηξης, καθώς δείχνουν 
αυτή την εικόνα δίχως να την ε¬ 
ξηγούν. 

Ας δούμε λοιπόν τι συμβαίνει 
στ’αλήθεια. 

ΤΟ ΕΠΙΠΕΔΟ ΤΗΣ 

ΡΑΔΙΕΝΕΡΓΟΥ ΔΙΑΡΡΟΗΣ 

Οι πυρηνικές εκρήξεις πραγμα¬ 
τοποιούνται σε ένα βάθος γύρω 
στα 1.000 μέτρα κάτω από την ε¬ 
πιφάνεια της θάλασσας, στο κέ¬ 
ντρο περίπου της λιμνοθάλασσας 
που περικλείεται από το κοραλιο- 
γενές στέμμα. 

Μέσα στη λιμνοθάλασσα τα νε¬ 
ρά είναι πολύ ρηχά, περίπου 40 
μέτρα. Κάτω από αυτό το βυθό έ¬ 
χουμε ασβεστολιθικά πετρώματα 
γύρω στα 200 μέτρα και παρακά¬ 
τω πολύ πιο σκληρά πετρώματα: 
δολομίτες και κυρίως βασάλτη. 

Η συσκευή που περιέχει τον ε¬ 
κρηκτικό μηχανισμό και το εκρη¬ 
κτικό υλικό μέσα σ’ έναν κυλιν¬ 
δρικό σωλήνα ύψους 20 μέτρων 
οδηγείται στο βάθος αυτό μέσα α¬ 
πό ένα πηγάδι διαμέτρου 1,5 μέ¬ 
τρου που έχει βάθος 1000 μέτρα. 
Μόλις τοποθετηθεί η συσκευή, χύ¬ 
νεται γύρω της άμμος από βασάλ¬ 
τη που τη σκεπάζει. Ύστερα, από 
πάνω, χύνεται μπετόν πάχους 20 
μέτρων. Μετά το πηγάδι γεμίζε¬ 
ται για 700 μέτρα με τα θραύσμα¬ 
τα του βασάλτη που εξορύχθηκε 
για να ανοίξει το πηγάδι. Μετά 
ξανατοποθετείται ένα δεύτερο τα¬ 
μπόν από μπετόν πάχους περίπου 
100 έως 200 μέτρα που φτάνει ως 
τον πυθμένα της λιμνοθάλασσας. 

Η ουσία του πειράματος συνΐ- 
σταται στο να μετρηθούν μια σει¬ 
ρά παράμετροι με τη βοήθεια των 


ακτινοβολιών κάθε είδους που 
προκύπτουν κατά την έκρηξη. Η 
έκρηξη διαρκεΐ μερικά εκατομμυ¬ 
ριοστά του δευτερολέπτου, οπότε 
και αναπτύσσονται πιέσεις εκα¬ 
τομμυρίων βαθμών. 

Η δυσκολία του πειράματος βρί¬ 
σκεται στο ότι πρέπει τα στοιχεία 
της έκρηξης και οι πληροφορίες 
για τις πυρηνικές αντιδράσεις να 
μεταφερθούν στην επιφάνεια και 
να καταγραφούν πριν καταστρα¬ 
φούν οι συσκευές που προορίζο¬ 
νται να συλλέξουν αυτά τα στοι¬ 
χεία και οι οποίες βρίσκονται α¬ 
κριβώς δίπλα στην εκρηκτική συ¬ 
σκευή. 

Μετά τη δοκιμή γίνεται μια νέα 
εκσκαφή πολύ μικρής διαμέτρου 
(5 έως 10 εκατοστών), μέσω της 
οποίας πλησιάζεται πάλι ο χώ¬ 
ρος της έκρηξης και παίρνονται 
“καρότα” της υαλοποιημένης 
πλέον ύλης, μέσα στην οποία έ¬ 
χουν εγκλωβιστεί τα ραδιενεργά 
κατάλοιπα της έκρηξης, ενώ ε¬ 
λέγχεται και η κατάσταση των 
πετρωμάτων γύρω από το χώρο 
της έκρηξης. Τα πετρώματα που 
είναι κοντά στο σημείο της έκρη¬ 
ξης σπάνε και δημιουργούνται 
κοιλότητες και ρωγμές. 

Όμως αυτές οι παραμορφώσεις 
αφορούν το 1 προς 10.000 του ό¬ 
γκου του βασάλτη που αποτελεί 
το νησί. Σύμφωνα με αυτές τις με¬ 
τρήσεις που γίνονται μετά τα πει¬ 
ράματα, το 98% των ραδιενεργών 
στοιχείων αιχμαλωτίζονται μέσα 
στην υαλοποιημένη λάβα που 
προκύπτει από τις πελώριες θερ¬ 
μοκρασίες και η οποία ρέει προς 
το βάθος της κοιλότητας που δη- 
μιουργείται τη στιγμή της έκρη¬ 
ξης· 

Το βάθος της έκρηξης επιλέγε¬ 
ται με τέτοιο τρόπο, ώστε πάνω 
από τα ρωγματωμένα πετρώματα 
να υπάρχει ένα στρώμα εντελώς 
ανέπαφου βασάλτη πάχους του¬ 
λάχιστον 100 μέτρων. 

Όμως η ασφάλεια για τη μη 
διαρροή ραδιενεργών καταλοί¬ 
πων προς την επιφάνεια του νη¬ 
σιού στηρίζεται κυρίως στον υ¬ 
πολογισμό του χρόνου με τον ο¬ 
ποίο κινούνται προς τα πάνω τα 
ραδιενεργά άτομα των διαφόρων 
ραδιενεργών στοιχείων που προ¬ 
κύπτουν από την έκρηξη. 

Αυτά έχουν διαφορετική κινη¬ 
τικότητα. Κάθε τύπος ατόμου έ¬ 
χει το δικό του “συντελεστή κα¬ 
θυστέρησης”. Αν αυτός ο συντε¬ 
λεστής είναι το 20, αυτό σημαί¬ 
νει ότι κινείται 20 φορές πιο αρ¬ 
γά από το νερό. Το πιο γρήγορο 
ραδιενεργό στοιχείο είναι το τρί- 
τιο, δηλαδή το άτομο του ραδιε¬ 
νεργού υδρογόνου, με συντελεστή 
1, δηλαδή με ταχύτητα 1 μέτρο το 
χρόνο. Αν δεχτούμε ότι το τρίτιο 
μπορεί να βρεθεί αμέσως μετά την 
έκρηξη μόλις κάτω από το στρώ¬ 
μα των 100 μέτρων του υγιούς βα¬ 
σάλτη, τότε θα χρειαστεί ένας 
αιώνας για να φτάσει στην επι¬ 
φάνεια. Όμως στη διάρκεια αυ¬ 
τού του αιώνα η ραδιοακτινοβο- 
λΐα του θα μειωθεί κατά 1000 φο¬ 
ρές (περίοδος του τρίτιου 10 χρό¬ 
νια). 

Αυτό σημαίνει ότι πολύ δύσκο¬ 
λα θα μπορεί κανείς να το ανι- 


χνεύσει μετά από 100 χρόνια. Ο 
ίδιος υπολογισμός μπορεί να γί¬ 
νει με το πολύ βαρύτερο στρόντιο 
90 (συντελεστής καθυστέρησης 
20), το καίσιο 137 (συντελεστής 
καθυστέρησης 400) ή το πλουτώ¬ 
νιο (συντ. καθυστέρησης 5000). 

Ωστόσο, κι αν ακόμα υποθέσει 
κανείς για κάποιο ασύλληπτο λό¬ 
γο ότι ολόκληρη η ραδιενεργή α¬ 
κτινοβολία που περιέχεται στο 
βασάλτη του νησιού (μιλάμε πά¬ 
ντα για το 2% που διέφυγε την 
υαλοποίηση) ξεφύγει προς τη λι¬ 
μνοθάλασσα και τα χωρικά ύδα- 
τα του νησιού, τότε η ραδιενέρ¬ 
γεια αυτή σε περιεκτικότητα δε 
θα ξεπερνάει τα όρια ασφαλείας 
των επίσημων διεθνών κανονι¬ 
σμών τα σχετικά με την περιε¬ 
κτικότητα του πόσιμου νερού σε 
ραδιενεργά στοιχεία. 

Αυτά τα στοιχεία των επιστη¬ 
μονικών εκτιμήσεων ήρθαν να ε¬ 
πιβεβαιωθούν στην πράξη από τις 
μετρήσεις που πραγματοποίησαν 
επιστήμονες της Αυστραλίας και 
της Ν. Ζηλανδίας στα νησιά. 

Έχουμε ξαναγράψει στη Ν. Α¬ 
νατολή ότι ήρθε στην επιφάνεια 
στα μέσα του Αυγούστου και δη¬ 
μοσιεύτηκε σε νεοζηλανδέζικη ε¬ 
φημερίδα η ύπαρξη επίσημης έ¬ 
ρευνας που απέδειξε ότι η ραδιε¬ 
νέργεια στη Μουρουρόα ήταν 
μικρότερη απ’ ό,τι στη Ν. Ζηλαν¬ 
δία, ενώ σε ανάλογα συμπεράσμα¬ 
τα κατέληξε η συστημένη γι’ αυ¬ 
τή τη δουλειά επιστημονική ομά¬ 
δα της Αυστραλίας. Αυτά τα συ¬ 
μπεράσματα αποκτούν μεγαλύτε¬ 
ρη βαρύτητα αν αναλογισθεί κα¬ 
νείς ότι ανάμεσα στα 1986 και 


Μεγάλο πολιτικό ζήτημα έχει 
δημιουργηθεί στην Πολωνία με 
την αποκάλυψη πως ο νέος πρω¬ 
θυπουργός Γιόζεφ Ολέκσι είναι 
από παλιά άνθρωπος των μυστι¬ 
κών υπηρεσιών της Ρωσίας, συν- 
δεδεμένος με το Βλαντιμίρ 
Αλγκάνοφ. 

Ο Βλαντιμίρ Αλγκάνοφ, πρώην 
Καγκεμπίτης που δρούσε μέσα 
από τη ρώσικη πρεσβεία στην Πο¬ 
λωνία, αναγκάστηκε να δώσει συ- 
νένετευξη Τύπου, στην οποία υπο- 


Σέρβικες 

συνέχεια από τη σελ. 6 

σπαση δηλώσεων σέρβικης εθνι¬ 
κότητας από χωριά της Φλώρινας 
και της Πτολεμαΐδας το φθινό¬ 
πωρο του 1925. Παρά τα αντίθετα 
που λέγονται σήμερα από τους 
ρωσόδουλους στη χώρα μας, οι α¬ 
ντιθέσεις ανάμεσα στις αστικές 
τάξεις των δύο χωρών είναι ι¬ 
στορικές και έχουν να κάνουν με 
τη συγκρότηση των κρατών αυ- 


1995 είχαν πραγματοποιηθεί στη 
Μουρουρόα 50 τέτοιες υπόγειες 
πυρηνικές δοκιμές. 

Η επιστημονική ήττα του μετώ¬ 
που των δύο υπερδυνάμεων, κα¬ 
θώς και της Αυστραλίας και της 
Ν. Ζηλανδίας ενάντια στις γαλ¬ 
λικές πυρηνικές δοκιμές ήταν 
λοιπόν η βαθύτερη αιτία και της 
πολιτικής του ήττας. Έτσι, λοι¬ 
πόν, έμειναν μόνο οι σοσιαλφα- 
σίστες, οι αντισημΐτες, ο οικολο¬ 
γικός μεσαίωνας και οι αντιευ- 
ρωπαίοι σοβινιστές κάθε είδους 
να κραυγάζουν σε κάθε νέα δο¬ 
κιμή δίχως οι λαοί να τους ακο¬ 
λουθούν. Η τελευταία τους παρη¬ 
γοριά είναι λοιπόν η εικόνα με 
τα νερά της Μουρουρόα να βρά¬ 
ζουν και να ανασηκώνονται με¬ 
τά από κάθε έκρηξη. 

Αλλά αυτό δεν έχει να κάνει 
με ραδιενέργεια. Πρόκειται για 
την κινηματογράφηση από ειδι¬ 
κές υπεργρήγορες μηχανές λήψης 
ενός φαινομένου που προκαλεΐ- 
ται αποκλειστικά από το σεισμι¬ 
κό κύμα το οποίο μετακινείται 
εκείνη τη στιγμή από το υπέδα¬ 
φος προς την ατμόσφαιρα. 

Κανένας ανενημέρωτος θεατής 
δεν μπορεί να φανταστεί ότι ε¬ 
κείνη την ώρα είναι αδύνατο να 
φτάσει στην επιφάνεια των νη¬ 
σιών ούτε ένα παραπλανημένο ά¬ 
τομο από την έκρηξη, με την ο¬ 
ποία τον εκφοβίζει ο διεθνής σο- 
σιαλφασισμός. 

Σημ.: Τα επιστημονικά στοιχεί¬ 
α του άρθρου μας τα πήραμε από 
δυό άρθρα, ένα της Μόντ, 7 του 
Σεπτέμβρη του ’95, και το άλλο 
της Φιγκαρό, 5-6 του Αυγούστου. 


στήριξε ότι οι σχέσεις του με τον 
Ολέκσι ήταν απλά ...οικογενεια¬ 
κές και φιλικές! 

Ποιος όμως μπορεί να πιστέψει 
μια τέτοια δήλωση, όταν μάλιστα 
συνοδεύεται από το εξής ...αμίμη¬ 
το που είπε: «Αε στρατολογούσα¬ 
με Πολωνούς. Αυτή είναι η από¬ 
λυτη αλήθεια. Στη Βαρσοβία 
ασχοληθήκαμε με τη δραστηριό¬ 
τητα των μυστικών υπηρεσιών 
τρίτων χωρών, και ιδιαίτερα των 
χωρών της Αύσης». 


αξιώσεις 

τών. Από την άλλη, αυτό που ε¬ 
νώνει την Ελλάδα με τη Σερβία 
είναι η ρώσικη ορθοδοξία και το 
ρώσικο “ορθόδοξο τόξο” ενάντια 
στην Ευρώπη και τους λαούς της. 

Κλείνοντας, πιστεύουμε ότι δεν 
πρέπει να δοθεί καμιά διευκόλυν¬ 
ση στους σέρβους φασίστες, που 
κρατούν στην κατοχή τους μια ξέ¬ 
νη χώρα έχοντας εφαρμόσει σ’ αυ¬ 
τήν τη χιτλερική εθνική κάθαρ¬ 
ση. 


Ο καγκεμπίτης 
Ολέκσι 

ΟΙ ΔΥΟ ΓΡΑΜΜΕΣ ΜΕΣΑ ΣΤΗ 
ΒΟΣΝΙΑΚΗ ΑΝΤΙΣΤΑΣΗ 


Όσοι παρακολουθούν από κο¬ 
ντά τις πολιτικές εξελίξεις στη 
Βοσνία ξέρουν ότι μέσα στους 
κόλπους της βοσνιακής αντίστα¬ 
σης υπάρχει από την αρχή μια πά¬ 
λη γραμμών που ποτέ ως τώρα δεν 
έχει πάρει ανταγωνιστικό χαρα¬ 
κτήρα. Αυτό οφείλεται αποκλει¬ 
στικά στην κοινή ηρωική τους α¬ 
ντίσταση στη νεοχιτλερική σέρ¬ 
βικη βαρβαρότητα, που τσάκισε 
κάθε αρχή ανεξαρτησίας της Βο¬ 
σνίας. 

Πρόκειται λοιπόν από τη μιά 
για τη γραμμή του κυρίαρχου ι- 
σλαμικού κόμματος, του οποίου η¬ 
γείται ο Ιζετμπέκοβιτς, και από 
την άλλη για τη γραμμή της δη¬ 
μοκρατικής αντιπολίτευσης, της 
οποίας ηγείται ο πρωθυπουργός 
Σίλατζιτς. 

Ο Ιζετμπέκοβιτς δεν είναι φο- 
νταμενταλιστής ούτε έχει σχέση 
με τους ισλαμοφασίστες του Ιράν, 
της Αλγερίας και του Σουδάν. Πε¬ 
ρισσότερο εκφράζει τον ιδιότυπο 
βοσνιακό εθνικισμό που αναζητεί 
τη βάση του στο μουσουλμανικό 
θρησκευτικό χαρακτήρα, αυτής 
της οπωσδήποτε πολύ νεαρής 
εθνότητας. 

Είναι γεγονός ότι από τα πρώ¬ 
τα σκιρτήματα της ύπαρξής της 
στις αρχές του αιώνα η βοσνιακή 
εθνότητα και το βοσνιακό εθνικό 
κόμμα εκφράζονταν πάντα μέσα 
από ένα ισλαμικό κόμμα. Αυτό το 
κόμμα αντιστάθηκε τόσο στον 
κροάτικο όσο και στο σέρβικο ε¬ 
θνικισμό, ενώ με τη σειρά του δια- 
περνιόταν από μια οξύτατη εσω¬ 
τερική διαπάλη. Αυτή αντιστοι¬ 
χούσε στους δεσμούς του με τη 
γαιοχτησία και τον κλήρο, απ’ τη 
μια μεριά, και την εμπορική αστι¬ 
κή τάξη των πόλεων, από την άλ¬ 
λη. Έχουμε σχηματίσει την αντί¬ 
ληψη ότι ο Ιζετμπέκοβιτς εκφρά¬ 
ζει κύρια το αστικό ρεύμα του βο- 
σνιακού μουσουλμανικού εθνικι¬ 
σμού, που ηγεμονεύει μεν πάνω 
στο ρεύμα της ισλαμοφασιστικής 
καθυστέρησης, αλλά είναι σημα¬ 
δεμένο από τις δικές της προκα¬ 
ταλήψεις και συμβιβάζεται μαζί 
της. 

Είναι φυσικό λοιπόν που το κόμ¬ 
μα του Ιζετμπέκοβιτς (το κόμμα 
της Δημοκρατικής Δράσης ) εί¬ 
ναι σε μόνιμη αντιπαράθεση με το 
πολιτικό μέτωπο που εκφράζει ο 
πρωθυπουργός Σίλατζιτς. Πρόκει¬ 
ται για το μέτωπο της δημοκρα¬ 
τικής αστικής τάξης της Βοσνίας 
που εκφράζει ό,τι πιο προχωρη¬ 
μένο, ό,τι πιο δημοκρατικό και 
διεθνιστικό διαθέτουν οι τρεις ε¬ 
θνότητες που συγκροτούν το βο- 
σνιακό κράτος, δηλαδή η Βοσνια- 
κή, η Σέρβική, και η Κροάτικη. 

Στο βάθος αυτό το μέτωπο εί¬ 
ναι η πολιτική έκφραση της κοι¬ 
νωνικής συνύπαρξης και των 
βαθιών εθνικών δεσμών που ύφα- 
ναν με την καθημερινή οικονομι¬ 
κή, κοινωνική και πολιτιστική 
τους ζωή οι τρεις εθνότητες ειδι¬ 
κά μετά το Β' παγκόσμιο πόλεμο 
στα πλαίσια της ενωμένης Γιου¬ 
γκοσλαβίας. Αυτό το μέτωπο εκ¬ 
φράζει, με λίγα λόγια, εκείνο που 
αποκαλείται συνήθως “πολυεθνι¬ 
κή Βοσνία” και είναι η εκδήλω¬ 
ση της πιο προωθημένης εθνικής 


συνύπαρξης μέσα στο βαλκανικό, 
αν όχι στον ευρωπαϊκό χώρο. 

Είναι λοιπόν φυσικό να είναι το 
δημοκρατικό μέτωπο και ο Σίλα¬ 
τζιτς εκείνοι που έχουν σε όλη τη 
διάρκεια του βοσνιακού αγώνα 
την πιο ανειρήνευτη αντίθεση με 
κάθε σχέδιο διαμελισμού της Βο¬ 
σνίας και την πιο αδιάλλαχτη θέ¬ 
ση απέναντι τόσο στους σέρβους 
χίτλερ όσο και στους κροάτες ε- 
θνικιστές, ενώ ο Ιζετμπέκοβιτς εί¬ 
ναι πιο επιρρεπής στη συνδιαλ¬ 
λαγή και στην αποδοχή του δια- 
μελισμού. Για το βοσνιακό εθνι¬ 
κισμό η δημιουργία ενός μικρού 
βοσνιακού κρατιδίου στο 1/3 της 
Βοσνίας είναι κάτι κακό. Όμως 
είναι κάτι το οποίο μπορεί, κάτω 
από ακραίες συνθήκες διεθνούς 
πίεσης, να αποδεχτεί η καθυστε¬ 
ρημένη πλευρά του βοσνιακού ε¬ 
θνικισμού, εφόσον εξασφαλίζεται 
η εθνική κυριαρχία της βοσνια- 
κής μουσουλμανικής εθνότητας 
πάνω σ’ αυτό το έδαφος. 

Αυτή η εθνική κυριαρχία δεν α¬ 
ποτελεί βέβαια εθνική εκκαθάρι¬ 
ση, όπως θα ήθελαν όλοι οι φίλοι 
των Σέρβων χίτλερ για να έχουν 
ένα άλλοθι στη δήθεν βοσνιακή 
αντίστοιχη βαρβαρότητα, αλλά 
πετυχαΐνεται μέσα από την επι¬ 
βολή μιας κρατικά κυρίαρχης θρη¬ 
σκείας, όπως π.χ της ορθοδοξίας 
στην Ελλάδα. 

Όμως η γραμμή Σίλατζιτς δε θέ¬ 
λει κανένα διαμελισμό και δεν 
μπορεί να τον ανεχτεί, γιατί δεν 
ανέχεται καμιά εθνική κυριαρχία 
μέσα στην πολυεθνική Βοσνία. 
Δεν μπορεί δηλαδή να δεχτεί όχι 
μόνο την αβυσσαλέα και απόλυ¬ 
τη κυριαρχία μέσα από την εθνι¬ 
κή γενοκτονική εκκαθάριση σέρ¬ 
βικου τύπου, αλλά ούτε και τη 
σχετική εθνικοθρησκευτικού τύ¬ 
που κυριαρχία που επιδιώκει το 
κόμμα του Ιζετμπέκοβιτς. Μοιραία 
λοιπόν η σύγκρουση Σίλατζιτς και 
Ιζετμπέκοβιτς θα δυναμώνει, όσο 
οι περιστάσεις θα οδηγούν σε πα- 
γίωση του διαμελισμού της Βοσνί¬ 
ας. Γιατί όσο η Βοσνία θα διαμε¬ 
λίζεται τόσο θα δυναμώνουν τα 
αντιδραστικά χαρακτηριστικά του 
βοσνιακού εθνικισμού, που θα ε¬ 
πιδιώκει, αφού θα έχει συμβιβα¬ 
στεί με την ιδέα ότι δεν μπορεί 
να απελευθερώσει όλη τη Βοσνί¬ 
α, να κυριαρχήσει όσο γίνεται πιο 
πολύ στο 1/3 της Βοσνίας που του 
διαθέτουν οι δυο υπερδυνάμεις, 
και κύρια ο σοσιαλιμπεριαλισμός. 

Ήδη τον Ιούλη του ’95 ο Σίλα¬ 
τζιτς υποχρεώθηκε σε παραίτηση 
από την πρωθυπουργία κάτω από 
την πίεση των ισλαμοεθνικιστών, 
και μόλις τώρα μάθαμε (χάρη σ’ 
ένα σημείωμα της Μόντστις 3 του 
Γενάρη) πώς τελικά ο Σίλατζιτς 
κατάφερε να κρατήσει τη θέση του 
ματαιώνοντας τα σχέδια των α¬ 
ντιπάλων του. 

Αυτό ήταν για μας ως τώρα ένα 
αίνιγμα, αφού δε φαινόταν από 
πού μπορούσε να αντλεί τη δύνα¬ 
μή του ένας πρωθυπουργός μειο- 
ψηφικού ρεύματος, την ώρα που ο 
Ιζετμπέκοβιτς είχε πίσω του, σ’ 
αυτή τη σύγκρουση βέβαια, τους 
διεθνείς προωθητές του διαμελι- 
σμού. Η απάντηση στο αίνιγμα αυ¬ 
τό λέγεται Ντουντάκοβιτς. 


Ίσως να θυμούνται οι αναγνώ¬ 
στες μας ότι το πιο μαχητικό και 
ηρωικό απόσπασμα του βοσνιακού 
στρατού είναι το Πέμπτο Σώμα 
στρατού, που πάλεψε χρόνια ολό- 
τελα αποκλεισμένο για να κρα¬ 
τήσει το στρατηγικής σημασίας 
θύλακα του Μπίχατς κάτω από 
τον έλεγχο της Βοσνίας. Οι σκλη¬ 
ρές αυτές μάχες ανέδειξαν σαν 
την πιο ηρωική μορφή του βοσνια- 
κού πολύχρονου αγώνα και για ο¬ 
λόκληρο το βοσνιακό λαό τον η¬ 
γέτη του 5ου Σώματος στρατού 
Ντουντάκοβιτς. 

Το 5ο σώμα απελευθέρωσε το 
Μπίχατς οριστικά από τη σέρβι¬ 
κη μέγγενη την ώρα που οι σέρ- 
βοι φασίστες υποχωρούσαν πανι¬ 
κόβλητοι και δίχως μάχη μετά α¬ 
πό την κροάτικη επίθεση στην 
Κράινα. Δίχως τους Τσέτνικ της 
Κράινα ο σέρβικος στρατός δε θα 
μπορούσε ποτέ να πολιορκήσει α¬ 
ποτελεσματικά το Μπίχατς και να 
καταλάβει όλη τη γύρω περιοχή. 
Όταν λοιπόν η Κράινα έπεσε, ή¬ 
ταν εύκολη η απελευθέρωση όλου 
του θύλακα. Όμως ο Ντουντάκο¬ 
βιτς δεν έμεινε εκεί. Το 5ο Σώμα 
κινήθηκε ταχύτατα ανατολικά και 
πέτυχε τη μια νίκη μετά την άλ¬ 
λη, αναδεικνυόμενο στον κύριο 
βοσνιακό στρατιωτικό παράγοντα 
της επανάκτησης του 20% του βο- 
σνιακού εδάφους μέχρι τα τέλη 
του Σεπτέμβρη. 

Όμως δε θα υπήρχε κανένας 
Ντουντάκοβιτς, όση και αν ήταν 
η στρατιωτική του ιδιοφυία , δί¬ 
χως την τρομαχτική ιδεολογική 
αντοχή και ορμή των μαχητών του 
5ου Σώματος, που στην πλειοψη- 
φία τους προέρχονταν από τις πε¬ 
ριοχές τις μη ελεγχόμενες από τη 
βοσνιακή κυβέρνηση, δηλαδή τις 
σερβοκρατούμενες περιοχές που 
πέρασαν από την κόλαση της ε¬ 
θνοεκκαθάρισης. Αυτοί οι μαχη¬ 
τές φυγάδες της εθνοεκκαθάρισης 
δεν ήταν μόνο Βόσνιοι, αλλά και 
σέρβοι και κροάτες δημοκράτες υ- 
ποστηριχτές του πολυεθνικού 
κράτους. Το πολυεθνικό 5ο Σώμα 
ήταν λοιπόν ο πιο ορκισμένος ε¬ 
χθρός της εθνικής εκκαθάρισης, ο¬ 
πότε και του διαμελισμού της Βο¬ 
σνίας. Από αυτή την άποψη ήταν 
η καρδιά ολόκληρου του βοσνια- 
κού στρατού, και ήταν φυσικό που 
στις πλάτες του έπεσε το βάρος 
της απελευθέρωσης όποιου εδά¬ 
φους στάθηκε δυνατό να απελευ¬ 
θερωθεί μέχρι τη στιγμή που μι¬ 
λάμε. 

Είναι λοιπόν εύκολο μετά από 
όλα αυτά να φανταστεί κανείς τι 
σήμαινε το τελεσίγραφο του 
Ντουντάκοβιτς στον Ιζετμπέκο- 
βιτς ότι τελικά, αν ο Σίλατζιτς ε- 
ξαναγκασθεί σε παραίτηση, το 5ο 
Σώμα στρατού θα βαδίσει προς το 
Σεράγεβο. Έτσι λοιπόν εξηγείται 
η παραμονή του Σίλατζιτς στην 
πρωθυπουργία τον Ιούλη του ’95. 

Μπορούμε ωστόσο να ανη¬ 
συχούμε ότι ο Σίλατζιτς θα συνα¬ 
ντά νέες δυσκολίες όσο θα παγιώ¬ 
νεται ο διαμελισμός. Ήδη μέσα 
στο βοσνιακό στρατό, πλην του 
5ου Σώματος, επιχειρείται απομά¬ 
κρυνση των Σέρβων και Κροατών, 
ενώ οι υπερδυνάμεις διαρκώς ε¬ 
πεμβαίνουν ενάντια στις πολυε¬ 


θνικές πλευρές της βοσνιακής 
διακυβέρνησης. 

Βέβαια, η πολυεθνική Βοσνία θα 
συνεχίσει να αντιστέκεται και θα 
είναι πολύ δύσκολο να νικηθεί τε¬ 
λικά. 

Ο κύριος λόγος είναι ότι ο η¬ 
ρωικός λαός της έχει χαλυβδώ- 
σει μέσα σ’ αυτά τα χρόνια της 
φωτιάς ένα βαθιά δημοκρατικό 
χαρακτήρα και έχει μάθει να ζει 
και να σέβεται το σέρβικο και τον 


Πριν από λίγο καιρό ανακοινώ¬ 
θηκε από τον ΟΚΑΝΑ η εφαρμο¬ 
γή ενός πειραματικού προγράμμα¬ 
τος χορήγησης μεθαδόνης και 
υποκαταστάτων σε χρόνιους χρή¬ 
στες. 

Η μεθαδόνη είναι ένα ισχυρό 
παραισθησιογόνο- βέβαια δεν προ- 
καλεί θάνατο, αλλά έχει την ι¬ 
διότητα να ελαττώνει τους πό¬ 
νους που προκαλεί η στέρηση χρή¬ 
σης άλλων ουσιών. 

Αυτό το πρόγραμμα ανακοινώ¬ 
θηκε με φοβερές τυμπανοκρουσί¬ 
ες, παρόλο που οι εμπνευστές του 
ξέρουν ότι τα αποτελέσματα δεν 
είναι παρά μηδαμινά. 

Και εδώ βρίσκεται η βρωμιά και 
η υποκρισία της αστικής τάξης: 
Εάν αυτό το πρόγραμμα ήταν μέ¬ 
σα στα πλαίσια ενός συνολικό¬ 
τερου προγράμματος πρόληψης- 
καταστολής, και ιδιαίτερα τσακί¬ 
σματος και παραδειγματικής κα¬ 
ταδίκης των εμπόρων και των κυ¬ 
κλωμάτων διακίνησης, τότε θα 
ήταν κάτι θετικό. 


Ο Τζουμάκας συγκρούστηκε έ¬ 
ντονα τις τελευταίες μέρες με τον 
Παπαντωνίου για τις αυξήσεις 
στους μισθούς ζητώντας 4,5% και 
4,5% αντί του 2,5% και 2,5% που 
πρότεινε στον προϋπολογισμό ο 
Παπαντωνίου. Η επίθεση Τζουμά- 
κα έγινε στα πλαίσια του χτυπή¬ 
ματος του Παπαντωνίου σαν εκ¬ 
φραστή της ευρωπαϊκής πολιτικής 
που θέλει να μειώσει τις δημόσιες 
δαπάνες για να επιτύχει την περί¬ 
φημη σύγκλιση. Το άδοξο τέλος 
αυτού του “φιλεργατικού” αγώνα 
του Τζουμάκα στη Βουλή με την 
ψήφιση του προϋπολογισμού από 
τον ίδιο φανερώνει το δημαγωγι¬ 
κό του χαρακτήρα. 

Στη Βουλή ο Τζουμάκας είπε ότι 
δήλωσε ανοιχτά και δημόσια την 
αντίθεσή του στον προϋπολογισμό 
«για να γίνει γνωστή η άποψή του» 
(!), αλλά δε θα τον καταψηφίσει 
γιατί «η ψήφος στον προϋπολογι¬ 
σμό έχει χαρακτήρα ψήφου εμπι¬ 
στοσύνης στη Βουλή» (Ελεύθερος 
Τύπος, 9/12). 

Όμως δεν μπορείς να έχεις εμπι¬ 
στοσύνη σε μια κυβέρνηση με την 
οποία διαφωνείς σαν υπουργός Ερ¬ 
γασίας σε ένα τόσο σοβαρό ζήτη¬ 
μα, μια κυβέρνηση που “λιώνει 
τους εργαζόμενους”. Γι’ αυτό μπο¬ 
ρείς να ακολουθήσεις δύο δρόμους, 
εφόσον διαφωνείς: Ο ένας είναι να 


κροάτικο λαό που έμεινε πιστός 
στην πολυεθνική κοινωνία και φι¬ 
λία. 

Δε θα είναι λοιπόν καθόλου εύ¬ 
κολο στις δεξιές μερίδες της βο- 
σνιακής άρχουσας τάξης να προ¬ 
χωρήσουν σε εθνικιστικές, και α¬ 
κόμα περισσότερο σε ισλαμοφα- 
σιστικές διακυβερνήσεις. 

Από την άλλη μεριά, οι σέρβοι 
χίτλερ πάντα θα σαμποτάρουν α¬ 
πό τα δεξιά τις συμφωνίες του 
Ντέιτον και θα ματαιώνουν με αυ¬ 
τό τον τρόπο κάθε συμβιβαστική 
προς τη Σερβία γραμμή μέσα στο 
βοσνιακό εθνικισμό. 

Πιστεύουμε ότι η γραμμή Σίλα¬ 
τζιτς - Ντουντάκοβιτς έχει ακό¬ 
μα πολύ δρόμο μπροστά της. 


Αντίθετα, εδώ έχουμε ένα πρό¬ 
γραμμα όχι απεξάρτησης, μα απλά 
χορήγησης υποκατάστατων τα 
οποία, σύμφωνα με τη διεθνή 
εμπειρία, όχι μόνο δε βοήθησαν 
στην απεξάρτηση των χρηστών, 
αλλά δημιούργησαν νέους στρα¬ 
τούς εξαρτημένων μεθαδονομα- 
νών. 

Όμως το πιο ανησυχητικό εί¬ 
ναι ότι το κράτος και οι μηχανι¬ 
σμοί του γίνονται “χορηγοί” με¬ 
τά από επιλογή και σχολαστικό 
“φακέλωμα” των χρηστών που 
υποβάλλουν αίτηση-ερωτηματο- 
λόγιο, μέσα στο οποίο καταγρά¬ 
φεται με κάθε λεπτομέρεια η οι¬ 
κογενειακή, επαγγελματική κα¬ 
τάσταση του χρήστη, οι καταδί¬ 
κες και ποινές που έχει εκτίσει 
τα χρόνια που κάνει χρήση κ.λπ. 
Έτσι, θα διαμορφωθεί ένας στρα¬ 
τός εξαρτημένων απελπισμένων 
ανθρώπων που η κρατική χορή¬ 
γηση θα τους κάνει ευάλωτους και 
επιρρεπείς σε κάθε λογής εκβια¬ 
σμούς και αθλιότητες. 


καταψηφίσεις και ο άλλος να πα¬ 
ραιτηθείς. Ο Τζουμάκας ακολού¬ 
θησε τα χνάρια του πρώτου διδά- 
ξαντα Λαλιώτη, που στην περί¬ 
πτωση του καζίνου του Φλοίσβου 
με την ίδια υποκριτική μέθοδο έ¬ 
ριξε το Λίβανό. Δηλαδή προσυπέ¬ 
γραψε την υπουργική απόφαση για 
ανάθεση και μετά δήλωσε ότι είχε 
διαφωνήσει πριν την υπογραφή, 
διαφωνούσε κατά την υπογραφή, 
την οποία “πιέστηκε” να βάλει, και 
συνέχισε βέβαια να διαφωνεί μετά 
την υπογραφή. Ο Τζουμάκας δεν 
κατάφερε ακόμα να επιτύχει ένα 
τόσο ισχυρό χτύπημα κατά του Πα¬ 
παντωνίου. 

Αυτή είναι η χυδαία δημαγωγία 
του σοσιαλφασισμού, που κάθε άλ¬ 
λο παρά τα “συμφέροντα του λα¬ 
ού” υπηρετεί. Οι αυξήσεις που έ¬ 
δωσε ο προϋπολογισμός καταδικά¬ 
ζουν τους εργαζόμενους ξανά σε 
μισθούς πείνας. Ωστόσο η διεκδί¬ 
κηση αυξήσεοιν πρέπει να είναι 
συνδεδεμένη με μία οικονομική 
πολιτική που χτυπάει τους σαμπο- 
ταριστές, τις ακρίδες του δημόσιου 
χρήματος, τις στρατιωτικές δαπά¬ 
νες κ.λπ. και όχι με τη μορφή που 
προτείνει ο Τζουμάκας, που θα είχε 
σαν αποτέλεσμα την παραπέρα κα¬ 
τρακύλα της οικονομίας και την 
αναπόφευκτη εξαθλίωση για τους 
εργαζόμενους. 


Ναρκομανείς κρατικά 
εξαρτημένοι 


Τζουμάκας 





